url: =Mite muh, Mite ngaihsut Internet hun :: ZOMI DAILY\nposted on 2 June 2016 at 7:51 pm UTC+9:30 Lomkholna: News\n(a) Kata Kampau katel loh dan:\nNikhat ka tate laisim kawm’ thu kigen kawm in aom laitak, kalung patau vatin, ai pet e? ai- in hong pet a’ ta te?, ci in kadong hi. Amau te nui ngeingai in kei hongen uh hi. Tuaciang khat in aimah in’ hongpet o ei pa! computer suanglai (ipad) thu agen hi ung ei, ci- in hong donghi. Kei zong mainuam mel lo in a langlam kahek san hi. Koneu lai hi leh sang ka kah lai un suanglai, suang laikung cih te bek kizang a, tuhun takciang (ipad) phone, (ipad) computer cih te khangno khat a ding neihloh a phamawh van khat ahi hi.\n(b) Ipad, thupina leh azangte encik kul:\nAbeisa a sawtlo lai a, a minthang mahmah apple company pan a kibawl khia (ipad) computer khakhat sungin awnkhat (tan khat) bang zuakkhia zo uhhi. Britist kumpi nu zong ipad natna vei in, a tuu (William ) leh (Harry) te in zat lam a thei America kumpi Barack Obama in Britist kumpi nu ading (ipad) computer khat pia hi. Tua bang a- a pia ding kuamah a omlo kum (17) apha sen gampan khangno khat in a hihleh a kal (kidney) zuak in (ipad) computer khat lei ci hi. Hih thu i zak tak ciang nakpitak in mulkim huai mahmah kasa hi.Hun tawh kizui vanzat te deihman, zatnop manin ahoihlo ngaihsut na gamtat nate a piangloh nading in nu te pa te leh u ham te in tuhun i khangno te etcik leh thuhilh huai mahmah kasa hi.\n(c) Sanglaibu ding Mobile phone:\nAhi zong tuhun nuntak na sungah (I.C.T) pilna theihna te nikhat khit nikhat hong thupi semsem a, a kipelh theilo thukhat hong suak hi. Kum (2011)ciap tehna pan facebook a zang mi awn (845) val bang omcih ki thei hi. Singapore gam zolai sang (primary school) mun khat khat te ah sang laibu tang in mobile phone te zangin laisin uh ci hi. A theih nopte uh phone tawh internet zom in zong uh hi. Naupang te in hihbang in laisin dan thukim in lunglut zaw ci uh hi.\n(d) Internet ah itheihnop teng kim:\nInternet i ki zatna tuhun nuntakna sungah gen zawhloh in hong nasia semsem hi. Pilna, cidam na, gamthu, sum zawn dan cihte internet sungah kimu thei hi.Internet tungpan moh bawl dan pan ki pan nuclear bomb bawl dan dong kimu thei liang tahi. Ahi zong adang zonglo in ngaihno, angkawi azong , zong mitampi kiom hi. A beisa lai in BBC world service pan gam (19) a internet zang mi tulsawm a ki dot ciangin, ei Asia gam aom internet zang a tamzaw in lawmngaih zonna ding ahoih penpen na mun ci in dawng uh hi. A dang gam te in lawmngaih zon na dingin hoihsa mello uh hi.\n(e) Thahatna Kiam thei:\nBangbang ahi zongin ei leitung mihing te, hih (I.C.T) pilna, theihna te tawh a kipelh theilo dinmun khat i hi ta hi. Akhang to het lo i kawlgam na tawmah mun khat khat na mun te ah online pan in van kilei thei cih i za hi. Hih leitung ah online pan in a ki teelthei (la, video, laibu) pan ki pan 65%bang om ta hi ci uh hi. Ahi zong hih internet pilna theih na te pan in a hoihlo a siazong om veve hi. Hun bit internet azang te asawt ciangin a cidam na uh susia thei hi. Kiim leh paam tawh ki pawl khop theihna te zong beisak hi. Internet \_ phone sungte pan laitom no gelh a, ki zop nate hangin a sawt ciang lai sim hatna, lai gelh hatna te kiamsak hi.\n(f) Naupangte Facebook zatding hun hinailo:\nA lamdang mahmah thukhat in gam minthang leh asuak ta mahmah gamkhat ahi America gam kumpi Barack Obama in ata nu (Malia kum 13 leh Susha kum 11) nih te facebook zatding khaktan cih thuom hi. “Facebook cihpen a tangzai mahmah mihing te ki zopna website khat ahi hi. Ka tanu te in a maute nasep leh a mau te ii nasep pih dingin, a mau te ii theih ngeiloh mi tampi (facebook zang awn 845) ki samlo ding hi”, ci in Obama in gen hi.\nAgelh: Mang Suan\nPrevious: A lungdam huai Topa Thupha\nNext: Kiniamkhiatna bangzah takin thupi


timestamp: atn

url: =Kuala Lumpur khuasung ah mawtaw nih kiphukha, University sangnaupang khat si ~ ZD :: ZOMI DAILY\nKuala Lumpur khuasung ah mawtaw nih kiphukha, University sangnaupang khat si ~ ZD\nposted on 17 February 2017 at 8:52 am Lomkholna: Malaysia, News, Sawltak, World\nMalaysia, Kuala Lumpur khuasung Jalan Tun Razak lampi tungah zanni zingsanglam in mawtaw nih kiphukha a, University sangnaupang khatin aphual ah sihlawh cih theStar pan kiza hi. Tua akiphukha mawtaw nihte pen BMW khatleh Perodua Myvi mawtaw te khat hi a, BMW mawtaw ahawlpen in lampi khialin hawl ahih manin, Perodua Myvi mawtaw ataih ahihi.\nLampi akhiallo Perodua Myvi mawtaw hawlpa in aphual ah sihlawh sawnsawn hi. Tuapa pen amin Ahmad Alrefaee kicikhat hi a, kum 21 bek phapan hi. Bandar Mahkota Cheras vengsung ateengkhat cihzong kiza hi. Firefighters ulian te genna ah zingsang 2:06am hunin huhngetna Distress Call hongkisam a, hongki sapzawh mawtaw kiphutkhakna National Library gei ah Minute 6 khitciang in katungpah uh cihi.\nCity Traffic Investigation and Legal Affairs pan ulian khat ii genna ah BMW mawtaw hawlpen in KLCC Tunnel panin hong paikhiat ciangin lampi atotzawkding tawnkhalo cihi.\nLampi alehlam in tawnkhial himahleh tuabang in hongtaisuaksuak in, Jalan Tun Razak lampitung aom National Library gei atung ciangin Perodua Myvi mawtaw khattawh aki phukha cihi.\nPerodua Myvi Driver papen aphual ah sipah a, BMW Driver pa ahihleh liamngawhlua khollo hi. Perodua Myvi mawtaw tungah ahawlpa bek atuang hi a, BMW tungah adang Passenger mi 4 atuang ahihi. Tua 4 te lakah khatbek liam in adangte bangmah cilo hi.\nBMW mawtaw hawlpen numei kum 23 aphapan khat hi a, amahzong sangnaupang khatmah ahihi. Thunei te’n zukhamsa in ahawl ahidiam ci’n azun leh si “Urine & Blood Test” abawl uh hangin, bangmah zatneilo cihi.\nHih tuahsiatna ngei ah CCTV omlo citciat a, ahi zongin thunei te’n “Reckless Driving” ci’n awlmawh neilo in mawtaw pumhawlgawp ahih manin, thubawlding uh cih kiza hi. ZD Sawltak #zomidaily\nPrevious: I minam a beimang lohna dingin Zomi Nam Ni kemcingni ~ Tual Khan Suan\nNext: Kim Jong Nam kithahna hangin Malaysia gamsung Security khauhsak mahmah ~ ZD\nZu leh Zomi


url: =Jan 4: Kawlgam suahtak ni :: ZOMI DAILY\nposted on 4 January 2019 at 5:51 pm Lomkholna: Myanmar, News, Paukhatsuan\nJan 4 pen British kumpi khutsung pan Kawlgam, Union of Burma, a suahtak ni ahi hi. Hih suahtakna a piantheihna ding a a thupi mahmah khat in 1947, Feb 12 a Panglong Agreement ahi hi. Panglong Agreement leh Union Day cihte i theihtheih sa vive ahi hi.\n* – Hih Panglong Agreement pen “10 years lease” hi cih i theihsa ciat ahi hi.\n** – Aung San leh ama’ naseppih teng a kithahna ahang pen U Saw tawh political tha kidemna hang bek mah ahi diam? A kisel thusim thu lianzaw a om diam?\n*** – Karen gal a kipat pahna pen Aung San sihna tawh kisai leh thu kisel sim, a kilumlet zong om gige ahi diam? Pau Khat Suan\nPrevious: Kumthak thungetna ~ Dr. Kham Khan Khai\nNext: Melbourne khuapisung akizuak lenggah sungah phim kimu\nZak nop ei..thutampi ki theih lawh ei


url: =Pasian Kammal Tawh Tehkakna - Zomi Adventist Innkuan\nThumasa :: August 05-08 ni in 2019 Fort Worth/Dallas ah Leitung gam sawm le nih pan Langham Scholar consultation kanei uh a, sun anne kawmsa in gamtuamtuam a kizang van/tawi tehna kagen uhhi. Kawlgam ah vantehna tawi/viss kazang uhhi kacihleh kamkasa liangin hon gen uh a, kua man tello hi. Ka gentehna ah, Kawlgam tawi/viss khatteh British te’ 1.6 kg le US tezat 3.6 lbs tawh kikim hi kacih ciangin telthei pan uhhi. Ka Asia lawmte, China, Cambodia, Hong Kong, Japan, Malaysia, Thailand, le Taiwan te ngawnin, Kawlgam zat tawitehna Viss thei nailo uh hi. Ahi zongin Leitungah viss/tawi azang pen Kawlgam bek ahihman in kaki pak mahmah bilbel hi. Viss cihciangin, A Burmese unit of measure for weigh kici hi ka cih ciang in Kawlgam bekin aneih ahihman in dotna om nawnlo hi.\nIh gen ding thutam lo ahihleh, thukhat ihzak le ihgen ciangin thupi mahmah thum om a, tuate’ source [athubulpi] message [a thupuak] le receptor [athusangte] ahihi. Koipan hongpai thu hi a, bangacihnopna hiam? ci-a ih kan telkei-a, eitual theihna bektawh ihlak pahleh buaina omthei ahihman in hih anuai a method tetawh entak leng ih uthi.\nEugene A. Nida ii theory [ngaihsutnate]\nPasian nasem missionary te gamdang, paudang le ngeina kibanglo gamte ah apai uh ciangin ngeina, kampau, khua-muhna, upna le vanzatte kibanglo ahih manin tuate kum tampi sin phot uh hi. Martin Joos in laipilna le thukizakna ahoih mahmah gamte ah zong thu ih gen ciangin 80% ciang bek in telthei uh hi ci hi. Martin in research hoihtaka abawl ahihman in dikpen kha ding hi. Tua ahih manin ei Zomi te lakah laipilna le thukizakna aniampen lam cileng kikhial lo ding ahih ciangin Pasian thuhoih pipi ih zak khat ih gen ciang ihzakdan a ihgen theihloh ban ah ih gendan lianin kitello sawnsawn ahih manin atualniam lai’ ngeina dang amu ngeilo Zomi te lakah kitelkhialhna atam mahding ahi hi.\nEugene A. Nida pen Laisiangtho kammal letna ah, “dynamic equivalence Bible translation theory” makai khat hi a, pau namdang khat pan namkhat ah Pasian thu ih gen ciangin a muibunpen theory [ngaihsutna] mukhia a, tua in Source [Aphungpi] Message [a thupuak] le Receptor [thu kigen angah mi] cih bangin akilek kimding in Laibu Message and Mission cih agelhpen kinak zat mahmah hi.\nSee also Sih ding A Patau Vet Lote\nSource [Athubulpi] thukipat khiatna\nSource cih ciangin athu koipan hi-a, kua gen hiam, bang hun le koi gam a bang minamte gen hiam cih ahi hi. Thungai mikhat [receptor] in tua a Source theilo pi-in akhiatna le athu [message] 100% tel ngeilo ding cihna ahi hi. Banghang hiam cihleh tua athupuak [message] akipatkhiatna [source] le tua thupuak [message] angai azami te-omna kibanglo ahih manin decoding kul ding hi. Decoding cih ciangin gentehna in American te-in nakhat peuhpeuh khutmalte tawh akawk uh ciangin mekawk [index finger] tawh kawk uh a, ahi zongin Congo gam a American missionary khatin a khuttal [index finger] tawh akawk le mihai gamtat bangmah theilo te bek in azat uh ahihlam phawk kik a, tua ciangin amuk [lower lip] tawh akawk ciangin tua Congo mite’n telsiam theipan ci hi. Cihnopna-ah Source [aphungpi] gennop pen ahihleh thu ih gen ciangin ih thugen pen ngeina kibanglo pan a hong pai thupi khat ahihleh amau ngeina ah acihnopna le ih thugen angaite’ ngeina ah bang acihnopna hiam ci a etkakna ahi hi.\nMessage cihpen athupi mahmah thu ahi hi. Mi khatin abil tawh azak a hi-a laibu pan asimna ahizongin tua nu/pa lungsim sungah a omsa ngaihsutna [presupposition] a om ahi hi. Acihnopna-ah Dawibia mi, Buddhist mi, le biakna khatpeuh anei mi khat tungah Zeisu thu vagen bang hileng tua nu/pa in ahiciangkhat ama muhna a omsa ahi hi. Gentehna in England mi khat America apai ciangin British English a asungah a omsa ahihman in Harvard Square bang pen bil sungah Harvard circle in na tel thei hi. Ahi zongin American khat London va pai a, Britishte kiangah London Square acih ciangin kuamah in telpak lo hi. Thu/message azami te-in encode le decode lopi in kitel zolo hi. Tua [encode] acihnopna in agelhte ngeina [culture], kammal zatzia [terminology], symbol [lim] le image [mel], awkaih, gamtat luheek, akipan enphot a tua ciangin kuate adingin hih message/thu gen ding ka hiam cih atheih khit ciangin decode leuleu ding kisam hi. Gentehna in Mexico gam a minam, Tzeltal kicite’ pau in Pasian upna le muanna acih ciangun, “hanging onto God with the heart” ci uh a, ‘Pasian tungah lungtang khai” cihna ahi hi. Sudan a Uduks kici minamte leuleu ahihleh, Pasian upna le muanna’ acih ciangun,“putting oneself in God’s hand” “Pasian khutsungah koihna” ahi hi. English in color tampi tak omsak uha, ahizongin West Africa-te in color namthum beknei uhhi.\nSee also Birthday Gift ....????\nReceptor [thungai mi/angah mi]\nLaisiangtho akigelh laitakin agelhte in a ngimna le a tupna-te tua thute [message] leitungah aki thehthang ciangin minam tuamtuam te-in za/ngai uh a, tua azate le angai te-in agelhte cihnop tawh kituak in atel mah uh hiam ahih keileh ama cihnop tawh kilehbulh gawpin ana sanguh hiam cih thupi mahmah hi. Banghang hiam cihleh tua aza/angai [receptor] te in azakna tungtawn un thuk kik or akhiatna let [response] uh ahih manin athubulpi tawh akituaklo le agelhte’ ngimna lopi bang hileh tua a response te le agelhte kitukalh in kilemlohna piangsak thei hi. Pasian thu le leitung thu kigen angai khempeuh in agente cihnop bang lianlian in atel le asangzo pahpah tamlo hi. Gentehna in Sermon angaimi khatin ama lungsim sungah tua thu te gawmtuah in ama hihtheihzah in telsawm hi. Tua pen decoding kici hi. Tua ih decode ciangin a thubulpi le thu kipatkhiatna ii gennopna tawh akituah theih nadingin pilna le theihna kisam hi.\nPasian kammal tawh kiteh na\n“Tua ciangin thuman na thei ding uh a, tua thuman in note hong suaktasak ding hi aci hi” Johan 8:32.\nTu in ih gennop bulpi ih tung ta hi. Tua in Pasian thu-ummi Zomite in thuman thutak [the Truth] pen Pasian Kammal tehna [ruler] in zanga ih teh ding ahi hi. Pasian thuman thutak ih teh nading pen ama Kammal bek om hi. British te khat Kawlgam hong pai in van aleiciang Kg tawh kitehsak lo dinga ‘Tawi’ Viss mah tawh kitehsak ding hi. USA te khat Kawlgamah van alei ciangin agikna ‘Tawi’ Viss mah tawh aleikul dinga pound [lbs] tawh kilei theilo ding hi. Ei lungsim sungaa omsa theihna, upna le muhna tawh na kitehkak hamtang hi. Tua ngaihsutna [theory] ih laih masiah pen akibuai den ahi hi. Atunga model thumte, Source, Message le Receptor [S.M.R] te hoih takin ih tel ciangin ih muhna, ih upnate banghangin kibanglo hiam cih ihtel ding hi. Topa Zeisu in “Thuman na thei ding uh a, tua thuman in note hong suakta-sak ding hi” acih mahbangin tua thuman [Pasian kammal] tawh ih tehkak ding tampi omhi.\nSee also Death by Fire?\nTulai takin Zomi sungah ih zahtak le mipilte in ih kammal zat khat ahi, ‘Idol’ cih tawh kikupna tampi a omlam ih thei hi. Muhna kibang hetlo ahih manin kikupna tampi tak om hi. Tua ih muhna kibanglote banghang hiam ih ci kha ding a, pawlkhatte in ‘Idol’ English hi-a, eipau in, ‘Milim’ hiven cih tawh akhiatna kilet ziauziau in tua muhna zong namkhat cih theih hi veve hi. Ih buaina pen “Idol” khiatna atheilo ki hi zenzen loin ihmuh theihpakloh akitukalhna omhi. Tua in ih dinmun [situation] kibanglo ahih manin upna lam hitaleh pilna lam hitaleh ih dinmun kibanglo ahih cianga kibuai ahi hi. Pawlkhatin Idol ih zat hang phamawh lodinghi; banghang hiamcih le hong makaihte Pasian siampi vive hi’ acizong om hi. Pawlkhat in laihding ahi hi, Zomi Lasiam kidemnaci lel un acizong omhi.\nIdol zatding asangthei te in bang tawh teh [measure] uh hiam? asanglo te in bang tawh teh [measure] uh hiam? Lai Siangtho sungah munza valbang ah Idol kigelh ahih manin Pasian deihloh ahihteh zangkei ni acite pen, Laisiangtho Pasian kammal tawh teh [measure] uh ahih manin bangzahtan’ agensiam pente’n agen zongin letkhan loding hi. Ih zat hang in mawhna hi tuankei, kipawlkhopna le kipumkhat nadinga ihzat ahih manin ahoihlam in laleng hithei lelhi acizong om ahih manin tuate zong amau muhna [view] le atehna [measure] tawh agen uh ahih manin akhiatna tello hilo a a pomdan ciat uh agen hizaw hi.\nLaisiangtho Pasian kammal hi’ ci-a asang Zomi Christian te adingin ih khua muhna uh [worldview] pen Pasian kammal bektawh kiteh [measure] theiding hi. “Pasian kammal bekin hong suaktasak” ahihleh tua thuman thei-a, ih zatpah ding thupi ding hi. Laisiangtho ii source pen Pasian hi-a, athupuak [message] pen Zeisu Khazih ahih mahbangin ei a sangte[receptor] in zong tua method zangin hoihtak enkik leng Pasian kammal lobuang ih tehkak nading akicing zaw omlo ding hi.\nPau D. Lian., D.Min., (Ph.D)\nTags: Articles, Jeff Pau\nPrev post A Langpang Kumpipa Tapa\nNext post A Lianpen Kumpi Piakna


url: =Kum 20 gual numeikhat Phone enkawmkawm in apaileh lei tungpan kia in si :: ZOMI DAILY\nposted on 24 July 2017 at 11:18 am Lomkholna: China, News, Sawltak, World\nNorthern China, Anhui Province sungah numeikhat lei tungkhat ah buaituak mahmah in, a Phone enkawmkawm in apai laitak tuksuk in kikhuksuksuak ahih manin sihlawh cih Chinese Media te’n pulakkhia uhhi.\nAnhui Province sung aom Suzhou City sungah nungkalsung in thupiang ahihi. Tua numeinu akiatsuk laitak khuasung lamzikpi te ah akithuah CCTV panin ki Record kha hi.\nTua CCTV panin aki etkik ciangin tua akiasuk numeinu pen akiatma in lamzikpi kantanna Overhead Bridge kici khetawh lamkan nadingin akibawl lei tungah a Phone enkawmkawm in paipai hi.\nTualaitak in kahlei sikkhial in, tuksuk a, anuai dongah ki khuksuksuak mawk hi. Ageinai ah amukha Eyewitness khatin Anhui Television tetung agenna ah tua numeinu pen kum 20 gualpawl hiding cihi.\nLei tungah apai kawmkawm in a Phone limetlua in, tualaitak in kahleikhak sikkhialkha in aki khuksuk hi ci’n genkhia hi. Tuaciang in anuai ah kikhuksuksuak a, alu tatkhagawp in khua phawknawnlo cihi.\nAmanlang in Hospital kipuakpah himahleh anuntakna ki honkhiazo nawnlo in, sisuak mawk hi.\nVideo: Woman in her 20s busy looking at her phone falls down flight of stairs in China and dies\nRelated: Australia ah sangnaupang numei khat ii aphei tungpan Phone puakkham\nPrevious: Malaysia MRT meilengthak nikhatsung atuang mi 142313 pha, 50% Discount kipia\nNext: Minam 135 leh code numbat vai ~ Kam Lian\nLaigelh uk laibu bawlnuam lawmte tungah ngaihsut piakna


url: =2014-04-13 ~ TBC-Y\nPosted on Saturday, April 19, 2014by Siam Kim\nTopa mangngilh ding na hiam?__Rom 5:11\n2 Samuel 6-8\n1993 kum Thawhkik Nipi ni a, Bernhard Langer in Master Golf kimawlna ah a khatna a ngah pen ka phawkden hi. Golf kimawlna lamah a thupi pen letsong sang dingin hong pai ciangin, “Nang ading in ni thupi pen hi-in teh maw,” ci-in thudongpa khat in a gen leh Bernhar Langer in, “Leitung ah a minthang pen kidemna ah ka gualzawh pen lungdam ing a, tua sangin Ka honpa leh ka Topa’ Thawhkik Ni a hih sese pen ka lungdam zawlai hi,” ci-in dawng hi.\nLanger in amah le a mah a kipahtawi sangin Jesuh pahtawi zaw hi. A kawkmun laih hi. Paul in zong, “Pasian tawh hong kilemsak i Topa Jesuh Khris hangin Pasian tungah i nuam mahmah hi (Rom 5:11),” na ci hi.\nEi le ei kipahtawi khak ding ol mahmah hi. Paul in zong a mah a kiphat nopnate “niin bangin” ngaihsun a, a kawkmun pen Jesuh ah laih hi (Fil3:8). I etteh ding ahihi.\nKiphatna ding khat peuh na neih leh Jesuh ah na kawkmun laih pahpah lelin Jesuh phatphat in. – Joe Stowell\nThalawh hilo piakkhong ka ngah,\nUmna tawh hehpihna ka ngah,\nKiphatsak nang omlo kei pawh,\nHehpihna in hong hon kei mi mawh -Gray\nNanglenang na kithupi sak leh, Jesuh ah na kipak thei kei ding hi.\nPosted on Friday, April 18, 2014by Siam Kim\nAmah in mawhna le khialhna ah na sih laitakun note hong nungta sak hi.___ Efesa 2:1\n2 Samuel 3-5\nKum 52 apha, ta nih nei Laura Brooks pen 2011 kum misi sazian 14000 sungah kihel khial kha hi. Kumpi panin a ngah huhna sum tuamtuamte a ngah nawnloh ciangin a va dot leh nang pen a sikhin in hong kiciamteh na ci mawk hi. Min kikhial kha hi teeiteei ding hi!\nSawltak Paul in Efesa khua thu-ummi te kha lamah si hi, a cih ciangin a cikhial hilo hi. Pasian tawh kigamla-in mawhna sungah kibual uh a hihmanin a si uh ahi hi (Ef 2:5). Pasian’ hehna nuai-ah a om uh hi-a, tua hun tak ciangin bangzah lamet beihuai ahi hiam?\nPasian hoihna in hihte hong lehkhuh a, “A site nuntakna a pia (Rom 4:17) a nungta Pasian a hihna a Tapa hong piakna tawh hong lak hi. Jesuh sihna le thawhkikna in ei hong nungta sak hi (Ef. 2:4-5).\nJesuh’ sihna le thawhkikna i up ciang in a nungta i suak a, Pasian hoihna i mu hi. Tua ahih manin i lungdamna lian mahmah hi.– Marvin Williams\nKa mawh lam ka phawk a, Khris ka kisam hi.\nKa sepzawhna hi lo, a ma sihna kei hotkhiatna hi,\nA kicing hong sepkhiatna ka muang hi.\nAmah ka sang a, tawntung nunna ka ngah ta. – Anon\nJesuh sihna in nuntakna hong pia hi.\nPosted on Thursday, April 17, 2014by Siam Kim\nFaro in Joseph kiangah, “Na Pasian in hong hilhna bangin gamta lecin, nang kan a pilna le theihna kicing nei om lo ding hi.__Piancil 41:39\n2 Samuel 1-2\nConnecticut, Newtown khua, tanniam sang khat ah thau tawh kikapna hong om ciangin huhna tuamtuam piakding kivei ciat hi. Sisan a hawm tawh, sun an a vakvak tawh, huhna pia nasemte ading niangtui peuh a awm-awm tawh mapang tek uh hi. A gamla a om te’n thapiakna laikhak leh, sum peuh khak uh a, pawlkhat in bel a phual ah va pai in gimtuak innkuante va kawi in va holimpih hi. Pawl khatte’n naupangte ading letsong puak uh a, a mau kivakna ciat, kizawhna ciat tawh huhna pia uh hi.\nJoseph in kialtun hun kum 7 sung Pasian piak a siamna zangin mite na huh hi. Haksat hun hong tun ding theikhol a hih manin na kiginkhol hi. Joseph in Faro a gen khit ciangin Faro in kigin hun kum 7 sung a vaihawm dingin seh hi. Pasian piak a siamna zangin Egygt gam kial tun adingin kigin kholhna nei hi. “Pasian in hihte khempeuh nang hong lakkhin a hih manin nang bang a, thu ngaitsun siam leh a pil om lo hi (Pian.\n41:39),” na ci hi. Leitung khempeuh kialpi a tun ciangin Joseph in a an kholna khempeuh hong khia (n56) ci hi. A innkuan pihte nangawn na huh zo hi (45:16-18).\nPasian in leitung a khuallam tak hih tangthu in hong hilh hi. I hih theih bangin midangte a huh dingin Pasian in hong kiging sak hi. – Anne Cetas\nTopa, midangte lungsim natna hong theisak in la,\nLungsim liammate a damsak zo ding in\nKei hong huh in Topa. D. DeHaan\nLainatna in lungsim liammate damsak hi.\nPosted on Wednesday, April 16, 2014by Siam Kim\nJesuh Khris sungah upna tawh note Pasian’ ta na suak khin uh hi.__Galati 3:26\n1 Samuel 30-31\nMaurice Griffin pen 32 a phak ciangin taseel (adoption) ding in kila pan hi. Tua ma kum 20 sung bang Lisa le Charles Godbolh te-in kem hi. Maurice pen khangcing ta hi napi, pianna-lo nulepa tawh innkuan hihna nuam sa mahmah ci hi. Zum pan “Innkuan suahna” vai teng a sian ni-in, “Tuni innkuan suahni ka lungdam pen ni hi,” na ci hi.\nPasian innkuan ah a lut eite zong “tua ni pen i lungdam pen ni” a hihi. Khris gumpa-in i san ni pen Pasian’ ta i suah ni, amah i pa a suah ni hi. Galati 3:26 ah “Jesuh Khris sungah upna tawh note Pasian’ ta na suak khin uh hi,” na ci hi. Pasian ta a suak eite pen Khris sungah sanggamte i nei a, tawntung gamh i luah ding hi (Kol 1:12). I lungtang sungah Jesuh hong lut ciangin naupangte’n ‘Papa’a cih bangin Pasian pen ‘Pa aw’ ci-in thu i ngen thei hi (Gal 4:6).\nHong it, hong sang, hong kin Pasian’ bitna ciamkha a, tua tawh a kinai omte Pasian ta hipan hi. Pasian innkuanpih suahna pen a nuam pen a hihi. – Jennifer Benson Schuldt\nLeitungah pemta ka hi ngei a,\nKhualmi in a mawhsa in ka piang hi.\nInnkuanpih hong kisuah in, ka min kiciamteh hi.\nInnhoihpi luah in Puanpi leh Kham lukhu ka ngahta.-Buell\nPasian in a ciah nuam khempeuh kong hon hi.\nCIKHUM KEU KHAT\nPosted on Tuesday, April 15, 2014by Siam Kim\nTopa’ ngeina kipte thuman a, a vekpi-in kituak takin mankim hi. Khuaizu le khuaizu taak sangin zong khumzaw lai hi.__Late 19:9-10\n1 Samuel 27-29\nA nuam hun beisate phawkkikin tua hunte hong tung kik ding bangin ka lungngaih ciang “Mary Poppins” min nei video khat ka phawk zel hi. Hih video sungah Dahpa khuang tum bangin ut bangbang a sawl thei naucing nupi khat om hi. Lungnopna ding ka lunggulh a, ka lungsim a siat mahmah hun nangawn-in zong a hoihlam aa amu thei ding mi khat peuh ka ngai vangvang hi. Amaute ka kisap dan pen zatang kha mahmah khat a valh baih nadingin a kisam cikhum keu khat bangin ka tuat hi.\nDavid in hih bang pian lakhat na phuak a, “Pasian thuman pen Khuazu sangin khumzaw lai (Late 19:9-10),” na ci hi. Thuman leh a khum cihpen kamkop in ki tamzat lo hi. Thuman pen kha in valhhak mahmah ci-in kizang zel zaw hi. Ahi zongin natna a damsak thei zatuite pen a tamzaw kha hi. Thuman pen natna dalna zatui kisut bang hi lo a, i gil kial laitak a, a lim mahmah a kihuan an i neek bang a, Topa hoihna kiciapna (34:8) nam ahihi.\nMin khempeuh lakah Jesuh pen a khumpen hi ci-in la i sak hangin pawlkhatte ading in a thuk a hau pi zong na hithei hi. Kiphatsakna in a siatsak loh, a siangtho thuman pen Kha thu-ah a dangtak mite a dingin a khum penpen a hihi. A gilkial leitung adingin eite a khum thuman i hihi. – Julie Ackerman Link\nMin teng lak ah Jesuh a khum pen,\nAmin mah bangin it huai pen,\nTua man Amah ka it pen,\nMin teng lak ah Jesuh a khum pen – Long\nTopa’ thutakna a tawntungin kip ngitnget hi. --Late 117:2\nPosted on Monday, April 14, 2014by Siam Kim\n“Note in kei kua hi hong ci na hi uh hiam?” aci hi.__Matthai 16:15\n1 Samuel 25-26\nKa naupa Scott tawh kum tamzek kikhai hi ung. Kei tan 10 ka kah ciangin a mah suakpan hi. Amah College hong tuntoh ciangin kei leh ka nu uh tawh ka thum un college ka pai uh leh ‘Scott Crowder a pa leh a pi hong pai’ kici mawk hi. Bang bangin ka gen uh hangin ka nau Scott le kei pen mite’n ka hihna manuh thei theilo uh hi, ka cinuam hi.\nJesuh in Farisaite kiangah, “Kei kua hi nong ci uh hiam,” ci-in a dot ciangin, “David suan hi teh (Matt 22:42),” ci-in dawng uh hi. Messiah hihna taktak pen a telhak thukhat hi a, David suan cih tawh kicing lo hi. David kumpi tokhom tungah ukna nei ding ci-in Lai Siangtho in genkhol hi.\nAhi zongin Jesuh in amah pen David sangin a lianzaw a hihlam hong phawksak hi. Amah in David a cih ciangin “Topa” a cihna hi.\nPeter in mantakin na dawng a, “Nang pen a nungta Pasian Tapa Khris na hihi,” ci hi. Tuni dong mahin Jesuh kua hiam cih thudotna om toto hi. Jesuh kua hi cih mantak a i telding pen tawntung ading in thupi mahmah hi. – Bill Crowder\nTeeksia damlo bangin zaitha nem,\nTawntung hehpihna tawh nong hehnem,\nKong muan khialhloh nang ka kidawm,\nHong bawl, hong dal, hong hon ka lawm.\nJesuh’ hihna theihkhialh sangin, a lauhuai zaw khialhna om lo hi.\nPosted on Sunday, April 13, 2014by Siam Kim\nRuth 1:6,11-18; Luka 9:51-53\nNa mite keima’ mi hi dinga, na Pasian keima’ Pasian hi ding hi.__Ruth 1:16\n1 Samuel 22-24\nGal tai gambelte mun a kipiakna TV kilak khat ka et khak leh kum 10 a pha numei khat i thugen in ka dipngek hong vut hi. “Inn ka ciahciang ka vengte kiang khawngah hawh dingin ka lawmte khawng tawh kimawl ding. Ka pa’n bel ‘ei’n inn neilo’ hong ci-in, kei’n bel ka inn ding uh lam ding,” ci-in a gam ciahkik ding lametna a omlo phial kawmkal ah lungmuangtakin gen hiathiat hi.\nPasian upna le midangte itna sungah zungthuk i khak ciangin i nuntakna sungah khensatna kician kinei thei hi. Ruth tangthu pen haksatna a tuak meigong numei thum tawh na kipan hi. A pasal le a tate nih a sih ciangin Naomi in Bethlehem a, a innah ciah ding leh a mote gel Moab ah ciahsak dingin khensat hi. Orpah in a teeknu thumang a Ruth in bel a teeknu Noami kiangah, “Na mite keima mite hi ding, Na Pasian keima Pasian hiding hi (Ruth 1:16),” ci-in a teeknu zuih ding khensat hi. Tua khensatna kician a theih ciangin Naomi leh Ruth in innlam zuan uh hi (tg.18).\nLungkhauhna pen kiphatsakna pan hi a, ahi zongin itna sung panin kipumpiakna hong luangkhia hi. Luke 9:51 ah “Jesuh, Jerusalem manawh in pai hi,” ci-in singlamteh lampi a teelna na gen hi. Amah ei adingin hong si a hih manin Ama’ adingin i nungta ding hi. – David MacCasland\nKa nuntakna nang kong pia hi.\nKei tangdingin hong si zo hi.\nA tawntung ka thuman ding hi.\nHong hon Pa Pasian aw. -Hudson\nItna in a kipumpiak dingin hong sam hi.


url: =ZCF Korea Kiphuankhia Ta\nZomite Topa’n ong lamsang in leitung gam tuamtuam ah ki tung hi. Hih meizom in Topan Zomi te Korea ah ong puak hi. Hihbang a thupha ong pia ih biak Pasian phatlo, bialo in ki om theilo a, Zomi ahithei teng kikaikhawm in abeisa 2003 kum pan 2014 kum ciangdong, pawlpi lian khat ahi BOKDEON PRESBYTERIAN CHURCH ii ang vanna nuai ah ki om in biakpiakna kinei hi. Hunte ong pai toto in, Pasian thu leh leitung thu ah nakpi tak in khantohna ong om teh, ih Zomi nam itna zong ong lian semsem a, zokam tawh Pasian phatna leh biakpiakna kizang in nuam ki sa ngiat hi. Tuaban ah ih Zongeina pawite zong kum sim in ki bawl in, ki tai mahmah hi, gamdang a om ka hih uh hang ih pianna ih Zogam a om zah bang phial in ki ngaihsun in, lunglen hunding bang ki mangngilh phial hi.\nTua bang teng kawmkal ah (tukum) 2015 kum akipan Zopau kizang thei nawn lo ding,kawlpau bek zang ding, Zongeina pawite na ngawn zong bawl thei nawnlo ding, tua komkal ah (mi pawlkhat te holhthawhna tawh )Zomi movement limlim deihlo cih thu hong nangawn ong om mawk teh lamdang kisa mahmah tek a, Zomi hi ingh aki ci sinsen te lungtang nakpi tak in ong sukha a, ngaihsutna lianpi ong nei khia sak hi. Hihbang thu ong om mawk teh every Saturday sim in, meeting kinei to pah litlit a, atawpna ah ZOMI taktak teng Zomi Christian Fellowhship cih minpua in tuamdin ding khensatna 28.2.2015 (Sat.) ni in ka nei uh hi. Tua ban ah leitung bup Zomi te tutkhawp, khawlkhop theihna ding cih ngimna tawh ZOMI INNPI ( ZOMI HOUSE ) cih Innpi khat ka na vaihawm pah uh hi.\nTopa’n geelna te ong tang tungsak takpi a, March 14, 2015 ni in Zomi Innpi lutna kinei in, hihmun ah abeisa kha nih sung bang eikam zatkhak lohna pan , Pasian ong piak ih Zopau ngiat tawh ZOMI a ong piaksak, pau leh lai ong neisak Pasian min kiphat a , nuam kisa tek in, zongh akua maciat suakta kisa mahmah zo pan hi ungh. ZOMI akua-ma peuh Korea nong pai uh leh ih Innpi ah ong bang, ong khawl un cih ong zasak ungh. Ih innpi ah nuamtak khawlkhawm ni!\nZomi Christian Fellowship of Korea\n1. Siam Za Khai\nPh: 82-010 6447 5179\n2. Mang Suan Khai\nPh: 82-010 2181 7336


url: =ZAM Thupuak :: 04 Feb 2018 (Gambel mipite tawh ki muhkhopnang sapna) :: ZOMI DAILY\nZAM Thupuak :: 04 Feb 2018 (Gambel mipite tawh ki muhkhopnang sapna)\nposted on 3 February 2018 at 5:53 pm Lomkholna: News, ZAM, Zomi\nTulaitak UN vai tawh kisai DHS, RSD, Final rejected, card ki piakik nawnlo te tawh kisai UN vai buaina tuamtuam ih tuah khak nate pan bangcih leng mailam ah kipelh thei ding cih kalsuan zia ding kikum khawm nuam ih hih manin Pastor te, Pawlpi upa te, Khuamakai te, card ki laksak te leh reject a tuak te a kipan mipi a tam theithei ih kihel kim ciat nangin kizasak sawn ciatni. Ih zum vai bangci phut ding cih idea/Ngaihsutna zong hong pua kawmin thusunna nei dingin hong kiging un.\nUN vai tawh kisai phut theihna khempeuh ah kiphu ding ahih manin ih phutkhak haksatna leh ngaihsutna te gawmkhawm ni. UN laidal tawi ngeisa khatpeuh in hih thute hangin haksatna a thuaklawh aom leh ZAM zum ah hong puak, zasak pah un. Tuaban ah pawlpi sia te kiang ahih kei leh ZAM zum ah na UN laidal copy khat leh tulaitak a na phone No. uh nungkal a ZAM thupuak a limtawh hong kisuaksak bangin nongpuak nangun deihsakna tawh kong zawn uhhi.\nA mun : ZAM Hall\nA ni : 05 February 2018 (Monday)\nA hun : 3:00 PM – 6:00 PM\nZOMI NAM NI 2018 A DING NGETNA LEH LUNGDAM KOH NA :: Malaysia a om Zomi ten kumsim a i bawl den i minam ni a sawtloin hong tung ding hita hi. Abeisa kumte mah bang in tukum zong thupitak leh picing takin bawl theih na dingin 08 November 2017 in ZAM zumpi ah kimuh khop na kinei hi. Tukum zong nopcitak leh picingtak a i bawl zawh na’ng sum leh paai tampi hong kisam ahih manin ih septheihna ciat pan lawptak apang khawm liai liai dingin muanna lianpi tawh Zomi Nam Ni Committee min tawh kong zawn uhhi. Zomi Nam Ni adingin sum leh paai tam pi mah kisam a I pankhop ngeina bangmah in tutung zong Khua kipawlna te panin RM 200 leh biakna Pawlpite panin RM 300 tawh mapang khawm dingin I kizawn hi.\nZOMI NAMNI A DING MAPANG TENG\n6. Darkhai Unau RM200\n15. ZCF-Canaan RM300\n16. S ZCWC –Pandan Indah pawlpi RM300\n17. Laaitui Khua Kipawlna RM200\n18. Singunau Khua Kipawlna RM200\n19. EBC– KL RM300\n21. Mualzang Khua Kipawlna RM200\n22. Buanli Khua Kipawlna RM200\n23. Zion UPC RM300\n24. ZCF-Kajang RM300\n25. Malaysia Tedim Suanpi Innkuan RM200\n26. Pangzang Khua Kipawlna RM100\n27. Phaiza Khua Kipawlna RM200\n28. Thangkai Suangpi Khua Kipawlna RM100\n29. Tualzang Khua Kipawlna RM100\n30. Hosana Christian Fellowship –KD RM100\n31. Vangteh Khua Kipawlna RM200\n2018 ZSM LAIBU KINGAH TA HI :: Malaysia zomi Genvai Kipawlna (ZSM) 2018 a ding ki lut theita a, ZSM laibu te zong kila theita hi. ZSM lut man mi khat ciang kum khat ai RM 20 hi a, hih na lutna hang tawh ahamsa adong tuak I mipih te a panpih, a dah akap hun ah a khitui anulsak na hi gige hi. Hih ZSM ah member na lutna in nang ading a pia na hikei a, panpih na akisam te a panpih na hi zaw hi. ZSM ading panpihna zong kipia thei a, mimal, Khua kipawl na leh Pawlpi mintawh kipia thei hi.\nZSM ading Pawlpi, Khua & Mimal panpihna hong pia te\n11. Manna Zomi Christian Church RM1000\n12. ZCF-Canaan RM300\n13. Malaysia Tedim Suangpi Innkuan RM200\n14. Saizang Khua Kipawlna RM200\nLUNGDAM NA KICIAM TEH :: Agape Zomi Church-Puchong pawlpi kem Sia Thomas Piang te innkuan in ZAM zum a dingin ELBA Vacuum Cleaner set hoih mahmah khat hong piakhia ahih manin lungdamna lianpi ih pulak hi. Topa’n siapa te innkuan a thupha tawh hong tuam in hong zat sak semsem tahen.\nZAM AH THUNGETNA HONG NEIHSAK :: Pa Thang Sian Mung–Phaiza, Zolia Sancingpa in Pasian leh a Zomi pihte aveina tawh 06 April 2015 (Thursday) ni akipan tu ni dong, khathak kal masa simin ZAM ah palai te thu hong ngetpih den hi. February kha ai dingin 01 February 2018 ni-in thungetna hong neihpih in kilungdam mahmah hi. Topa’n Zomi te ading hong zatsak semsem tahen.\nPALAI TE KHASIM THUNGET KIZOM :: ZAM palai te khasim thunget khopna kizom to a, Zion Assembly Pandan Indah pawlpi kem Rev. Cin Khen Mang in hong makaih hi. Siapa in zum nasep na tawh kisai feedback piakna leh Pasian kammal tawh thapiakna hong nei a, Malaysia om Zomi te a dingin thunget khopna zong kinei hi. Topa’n siapa hong zang semsem lai tahen.\nZAM ZUM AH HONG HAWH :: Victorious Living Assembly pan Evan. Mang Khat Khan leh Sia Suan Khan Thang, te in Zomi te a it a vei na uh tawh kizui in ZAM zum pansan in Zomi te a ding thunget sakna hong nei ahih manin ki lungdam mahmah hi. Topa’n a thupha tawh hong tuamsak semsem tahen.\nZAM ZUM AH HONG HAWH :: SURCON (MYANMAR) Co.,LTD pan Managing Director Tg. Lian Suan Khai leh Project Manager Lia Niang Sian Lun te in Malaysia ah training kah in hong pai sungin ZAM zum ah hong hawh uh a, nasep zia tawh kisai thu tampi mah kikup khopna kinei hi. Topa’n a nasepna te uh ah hong lawh cing sak semsem in minam a dingin thupha hong hisak tahen.\nKAWLGAM CIAH NANG KIVAI HAWM SAK :: ***Ngente khuami Nu Dim Ngaih Kham leh ata Lian Deih Piang te Tanah Merah Camp ah om in amau leh amau in kawlgam ciah nang vai hawm zolo ahih manin ZAM zum pan in kawlgam a ciah nang a kisam sum leh paai a kipan vai te kivan sak hi.\n***Tengkazah khuami Tg.Thang Sian Pau pen KLIA camp pan in a huh a van ding omlo ahih manin ZAM zum pan in a ciah theih nading a kisam sum leh vai khempeuh kivan sak hi.\nZAM ZUM AH THUNGETNA KINEI DING :: 10 February 2018 (Saturday) ni ciangin Zomi’ Taangmi Thungen Pawl makaih na tawh ZAM hall ah 11:00 AM pan kipan in Zomi te a ding in thungetna kinei ding hi. Ih kihel kim ciat nang in zong ih kizawn phapha hi. Contact – Rev. Zam Suan Kham 017 332 0137, Sm Ciin 018 2688 752\nKIMAT KIHEN NA TUAK LEH : Zomi te kimat kihen na tuak uh leh Sia Tuang Pu 016 254 4093 Sia Go Mang 018 202 1216 Zato lam tawh kisai in vai khat peuhpeuh na neih leh Contact : Sia Khuppi 011 3563 2059 Sm CiiCing 0111 282 8482\nA (12) VEINA ZOMI BUP CRUSADE PI SAPNA\nSpeaker: Evan. Thang Lam Mung\nMotto: AThak Nuntakna Lamah 2Cor.5:17\nAni : 15 – 17, Feb. 2018\nAHun : 5:00pm – 9:30pm\nAMun : Kuchai Lama ( FGA )\nTHEIHSAKNA :: Bus Pawlpi pan leh avengveng pan in Ciah leh kuan a dingin ki vaihawm ahih manin no mau Pawlpi leh Veng tek pan Bus Leader kikoih ahih manin na kan ciat un.\n*Ih Crusade Bawlna mun FGA Huangsung leh Huangpua lam ah Security dingin (pute) kikoih ding ahih manin akua mah peuh omdan, tatdan siam ciat ni.\nZEC ah Sangsia Kisam :: Zomi Education Center – (ZEC) ah Mangkam tawh laihilh ding hunbit Sia/Siamah zomi naupangte abucing khantohna ah hong pattah sak ding sia khat kisamkin mah2 ahihman in kong tangko uh hi.\n*** Zomi a ding hong kipia khia zo a om leh : Lovegift RM1,000, Single, Hostel ah om thei ding. Theihbeh nop a om leh (Sia Paupi: +60163592048)\n***Tuaban ah sangsap ding neihloh hang sangkah nuam vanvan napi sang kitawpsak kha a om leh a manlang in hong zasak un.\n1. Dimlo Khua Kipawlna RM50\nPrevious: US gamsung ah January khakhat sungin nasepthak 200,000 ki behlap\nNext: Guaktangphial in Waitress asemkhat Facebook tungah ki mawhsak mahmah


url: =Na hi gige hi :: ZOMI DAILY\nposted on 29 August 2018 at 8:19 pm Lomkholna: Ihmut&Hauhna, News, Siamsin\n1. Siamna kician neikeng nacihleh uk kician a neilo na hi gige hi.\n2. Ka septheih ding om vetlo nacihcihleh a thadah na hi gige hi.\n3. Ahuncing nailo nacihden leh a lau na gige hi.\n4. Midangte’n semleh hoihdeuhse nacihdenleh nanglenang a kineumuh na hi gige hi.\n5. Mikhat peuhpeuh na gensiatsiat leh a hoihlohna teng a samsam na hi gige zaw hi.\n6. Hunngah vetkenglawm nidangciang hong huhning nacihdenleh a kiphasaklua na hi gige hi.\n7. Khasiangtho te’n na biakinnpi ka hihi ci aa na kikhop ngeikei leh zuaupitaktak a um na gige hi.\n8. Sumbawlbawl napi na nulepa te sum na khakzawh ngeikei leh na nulepa te itna a telzo naihetlo na hi gige hi.\n9. Hauhpaknopna tawh a kilawmlo na gamtat leh zawnpak theihna lamdawt a zui na gige hi.\n10. Zingciang kipuahpha ning na cihleh tuni a kisiakhin na hi gige hi.\nLawm kipuahpha ni.\nLungkimna taktak ngahtheih nading\nKei ma tungah hong piangngei thukhat kong gen ding hi. Huhkhat lai, mihingte sunglam aa ki ciangtanna a neilo vangliatna thu ka theihtung lai a hihi. Ka inn sungah sepding pawl khat om hi. A hihhangin ka lungngulh bangin sem theilo ka hihman in seploh in ka koih kik zel hi.\nBanghanghiam cih ka theitel zo kei hi. Seploh phamawh a hihmanin kasem hi. A hizongin ka deihbangin ka sep ka mankhit ciangin ka lung kim tuanlo hi. A hoihzaw ding a om dan khatin tuat in hoih ka sa thei mahmah kei hi.\nA hang ka theih ciangin a ol no khat na hi lel hi. Na khat peuhpeuh ka sep ding ciangin nasem ka kipat ma in ka deihdan teltak leh kiciantak in ka lungsim sungah ka mu sitset phot hi.\nTuabang ngaihsutna tawh zan ka lum aa ka lungsim sungah tuabangdan lian in zo leng ka lung a kim mahmah in ka ki bawl masa hi. Tuabang khitciangin na kasem hi. Tua ciangin lungkimlohna leh haksa ka sak tuamtuam teng hong om nawnlo hi.\nNasep ka zawh ciangin zongh lungkim mahmahna leh lungdamna tawh ka om thei ta hi.\nTua hiaa tuni in hauhna thu na sungah omsak in. Na sunglam pan in mihau na hihlam ki mu sitset in. Nasep ding lian pen tua a hihi. Na sunglam (sunglam mi, sunglam pilna leh hatna) pan in na hauhna ding hong hilh khit nak leh bangmah in hong khaktan zo nawnlo ding hi. Ihmutna le Hauhna/ Siamsin Library\nPrevious: Missionary leh Hunbit nasem ~ Dr. Do Suan Mung\nNext: Vondeih Kep Ding – 155 (Dimno’ Pa)


url: =Pathian Kammal A Thupina | Siyin Chin Baptist Church\nBy Rev. D. Cin Za Dal\n1. Pathian kammal sia Pathian deina le sepna a kilakna hi\nKammal le laimalte in khat ii I ngaisutna le a pau sia ii deina taw kizui in piang le a uuk khat sia kilanghsak hi. Pathian kammal sia Pathian deina a taangtungsak ahi hi. Pathian in vantung le leitung bitphua tu in ngaisun hikale kam taw a pualaak mateng in bangma a piang bua hi. “khuavak piang hen” J (Pian.1:3) a ci hun po ciang khuavak piang paih hi. Tabangin, a ci papo piang valian hi. Pathian ii pualaak khat papo sia a pualaak bang tatak | ma in piang hi. Pathian kammal sia sepna sung”alrthuneina nei a, ama dei khat papo kammal tungtawn taangtung hi. Vantung, leitung le nuntakna nei theampo piangsak a, tuate theampo a kammal taw keamcingin lamlak hi. Pathian kammal ngawl taw bangma a pian ngawl bangma kammal ngawl taw bangma zongh a om batu hi. (Ps.33:6; Heb.1:3)\n2. Pathian Kammal sia Pathian ii mite a hilna hi\nPathian in simlei vantung le a sung pm na theampo piangsak hi. Pathian in ama sunin pa le numei piangsgk a, amate tungah kilaak a, hunzak tuzia lamlak hi. Piancil pan Thupualaakna dong kammal theampo sia Pathian ii minamte a hilna viye ahi hi’. (Pau.3:5-6)\n3. Pathian Kammal sia Pathian ii Mihingte a paupuina hi\nTopa in Joshua mun ah ci hi, “Tuni a ka sep tu sia in, nang sia mihing thupi khat hi a, Moses ka ompui bangin nang zongh kong ompui hunlam Israel te in hong tel tu uh a hong upat vawt tu uh hi.” (Josuha 3:7) Nidang in Pathian paupuina direct in za uh a, a zaak uh kammalte in thuneina nei uh hi. Tuni ei zongh Lai Thiangtho tungtawn in Pathian paupuina kiza thei a, a deina kitel thei hi. Topa paupuina, na za ngei bale phatak in ngai ngei ngawl hizaw tu ni hi. Pathian in a tate paupui ngawlin om ngawl hi.\n4. Pathian kammal sia Pathian humop taw lai in a ki at hi\n“Moses in laibu khat sungah Pathian Thukhamte at a, khat zongh a kheek thaak ngawl natu in kidawm hi. A man zawkciang ama in Topa Thukham Thingkuang keamte ahi, Levi mi Thiampite tungah ih Pathian ii Thukham laibu sia la vun a, a mihingte langkhat ah tetti in a om top thei natu in Topa, na Pathian ii Thukham Thingkuang hui ah koi vun.” (Thuhilna 31:24-26). Sawltak Paul in, “Kammal theampo sia Pathian ii humop hi, (God breathed) ci hi. (2Tim3:16) Paul in, “Kammal theampo,” a ci sia, Piancil pan Thupualaakna dong kammal theampo Pathian humop a cina ahi hi. Paul in Lai Thiangtho at theampo Pathian humop ci ngawl a, Kammal theampo ci bek hi. Tasia bangma, Eden huan sungah Pathian ii mihing a piansakna ah, leivui panin a vawt mihing ii naak panin humop a, a nungta mihing hong suak hi. (Pian 2:.7) Pathian humop taw nuntakna nei pheang hi. Pathian in humop a Lai Thiangtho hong piang hi. Banghang ziam cile kamsaanna thute sia mihing deina taw hong pai hi ngawl a, ahihang Pathian kung pan hong pai thute a son ciangin, amate sia Thaa Thaingtho in uk hi. (2Pet.1:21)\n5. Pathian kammal sia mi theampo atu in manpha hi\nLaithiangtho sia a vekpi in Pathian humop ahi hi. Thumaan hil natu, tei natu, khialna pua natu, a maanin nuntak natu ih hil natu sung theampo atu in manpha hi. (2 Tim.3:16) Mihingte Pathian deisak bel ahi, ngupna nga natu, tapidaw nuntakna a maanin nuntak thei natu, thupha saan natu, pilna heakna nei natu, lam kilak natu le kihilna tu theampo atu in manpha hi. “Hi laibu a simte le a zuite in mihing hampha te ahi hi. Banghangziamciie hi thute hong tun tu hun hong nai zo hi.” (Thupualaakna 1:3)\nLAITHIANGTHO PATHIAN KAMMAL II VAANGLETNA AHIBALE THUNEINA\nPathian deina (a) thinpuak sia Lai Thiangtho Pathian Kammal tungtawn in kitel thei hi. Pathian Kammal sia sepna sungah a thahat thunei ahi hi. Simlei, vantung, na theampo sia Pathian vaangletna taw kipiangsaka, kikeam hi.\n1. Piansakna le kepcingna ah thunei hi\nPathian in piang hen, a ci bangin na theampo piang hi.(Pian.1:3;6-8) Topa in vantungte sia a thupiakna taw bitphua a, ni, tha le aksi te zongh a kammal taw piangsak hi. (Ps.33:6). Khuangei mama lai in, Pathian in thupia a, van le lei bitphua hi,.. Leitung sia tuisung pan le tui taw kipiangsak hi. (2 Pet.3:5), ahihang hi hun khakbel hunte ah a Tapa tungtawnin hong paupui hi,…(Heb.1:2-3)\n2. Nuntak nuam natu thunei\nAmerican Medical kipawlnate ii laihawm khat sungah mihing khat ii nuntak sung anneak za a nuai a za hi, ci hi. Khui (150), vok 310, tuu 250, ak 2400, antang 12000 pounds, thingnga 25000 pounds le meenga meetee tarn mama ne a, bo sak hi. Mihing ii pumpi atu in hi bangza neak tu a kisamh takpi ma ahi hi. Lai Thiangtho sungah nuntakna nei theampo a piangsak Jesu Christ in zongh, “Mihingte in an bek taw a” nungta bua a, Pathian kam pan a pusuak thu taw (a) Kammal taw bek nungta hi, ci hi.”(Mt.4:4) Leitung vantung piangsak pa in mihing pumpi atu bek hi ngawlin thaa nuntak natu zongh Pathian kammal tungtawn ahi hi, ci hi. Mihing pumpi a nuntak thei natu in vui, tui le an kisamh hi. Mihing pumpi sia, dat nam (16) taw a kibitphua ahi hi. Ih pumpi sia oxygen le dat nam tatuam a kihel an taw nungta hi. Vui, tui le an om bale mihingte thi hi. Vui akua\nin vawt ziam? Bangbangin bitphua ziam? Laithiangtho sungah 78% Nitrogen, 21%oxygen, le 1% argon a kihel tui sia piansak ni nii ni in Pathian Kammal taw a kibitphua ahi hi. (Gen. 1:6-7) Tatsat ngawl hi vahiat in vui ih diik sia le nuntakna tu tui sia zongh Pathian ii piansak hi a, a thongin hong zangh sak hi. Nganhingte le mihingte ii nuntak thei natu bulpi khat ahi, an sia a hing thingkung ahi, meenga meetee, taang, mim le thingnga panin kinga hi. A nungta te thahatna tu a kisamh glocose(C6 H12 06) sia a hing thingkungte pan kinga hi. Mihingte nganhingte in glocose te ne in nungta hi. Hi glocose sia tui le carbon dioxide panin hong piang ahi hi. Ahizong hi bang dat a kilaih natu sia (6H20+6C02- C6H1206+602) ni pan a kinga ni ii tha ngawl taw piang thei ngawl hi. Hi bang dat kilaih natu in, ni ii tha 673 Kilocalories (sia 40% visual light, 50% infrased light, le 10% ultra-violet light a kingawm) in a nga tu kisamh hi. Tua hi a, ni sia an pian natu a kisamhbel na khat ahi hi. Akua in ni piangsak ziam? Lai Thiangtho sungah, Pathian ii a kammal taw a piansak ahi hi. (Gen.1:14-19) Tuasia hu in, Jesu in,”Mihingte in an bek taw a nungta bua a, Pathian kam pan a pusuak kammal taw nungta hi,” ci hi. Jesu ci sia maan tatak hi. Pathian kammal sia nuntakna nei theampo ii nuntakna naakpi ahi hi.\n3. Pianthak natu in thunei hi\nJesus Christ in, “Tui le thaa taw a suak kik ngawl peuma, kuama Pathian ngam sungah turn thei ngawl tu hi,” ci hi.(Jn.3:5) Jesu in thaa suak kikna thu son ahi hi. Pumpi suana bek a nei Necodemus tungah a son ahi hi. Tua hi a, hi sungah a kison tui sia, ih neak, ih zak tui sia ahi bua hi. Jesu in sontel a, a kuama po chi le sa taw a piangte sia chi le sa hi a, thaa taw a piangte in thaa ahi hi,” ci hi. (Jn.3:6) Hi mun ah a kison tui sia, chi le sa tui hi ngawl a, nuntakna tui, Pathian kammal a sonna ahi hi.(Jn.4:14) Tui taw thiansuana sia Pathian kammal ahi tui ahina kimu thei hi. (Eph.5:26; Jn.15:3; Jn.17:17;17:19)Tuahia, Mitampite in Pathian Kammal le Thaa thiangtho taw piangthak uh hi. Pathian kammal le Thaa thiangtho in mihingte pianthak sak natu thunei a, Pathian ukna ngam sungah turn sak hi. Tua hu in Jesu in, tui le thaa taw a suak kik ngawl peuma vantung ngam sungah a tum thei batu hi, ci hi.\n4. Buaina vengsak\nAtawntung in mihing nuntakna ah buaina om tan hi. Tua buaina te sungah, innkuan, cidamna, haksatna, thina, sum le paai, nasep, kiim le paam, ngamsung ngampua thu tutuamte kihel hi. Hi buaina te ii a phi sia, Lai Thiangtho sungah omsiat hi. Jesu Christ in, “Thumaan thutak na he tu a, tua thumaan thutak in hong suakta sak tu hi.(Jn.8:32) Tamvei tak, eite in, sum, minthanna, dinmun, tupna, nasep, kimaina, deina, nopsakna, ngualtam, innkuanpui, tate le nadang khat papo ii sal kisuak thei hi. Ahizong, Pathian kammal tungtawn in hite theampo te ii sila pan kisuakta thei hi. Lai Thiangtho in hite theampo pan suaktak natu a cingin hong lak hi. ( J o s . 1 : 8 ; M t . 6 : 3 1 – 3 4 ; P s . 3 7 : 3 – 7;Ps.23:1-6; Rom.8:28)\n5. Nuntakna ii naak hi\nKhuavak in khuazing bosak hi. Khuavak a omna ah khuazing a om bua hi. Khuavak le khuazing thakhat thu in a om khawm thei bua hi. Khuavak om ngawlna mun ah khuazing in zo hi. Khuazing sung ih omle, khua ih mu thei bua hi, ih omna zongh ih he bua hi, na khat le khat ih khentel thei bua hi, lampi ih mu thei bua a, lungmang in siatna ah kitheng thei hi. Khuazing sia siatna le thina ii lim ahi hi. Khuavak s ia heakna, ciimna, phatna, thianthona, nopsakna, thupha saanna le nuntakna lim ahi hi.(Ps. 119:105; Eph.5:8; Jn. 12:46)\n6. Upna ii naak hi\nLai Thiangtho in, eite in hesuakna hangin, upna taw ngupna kinga hi, ci hi.(Eph.2:8) Hesuakna sia Pathian kung pan ahi hi. Upna koisung pan hi tu ziam? Upna sia Pathian kammal pan ahi hi. Tua hi a, upna sia zaakna pan hi a, zaakna sia Pathian kammal pan ahi hi. (Rom.10:17) Whycliffe Laithiangtho phente ii President lui ahi, Bernie May, vanleang a hawl lai a phulthak thu khat om hi. Nikhat engine nii a kithua vanlenag khat hawlin Dallas pan Houston Texas ah leang hi. Tua ni sia nguazu cip a, khuavet kimu thei ngawl hi. Lamlang khawng a thet ciangin, a engine langkhat kisia (lai) hi. Tasia ciang, Bernie in thakhat thu in Houston Control Tower ah thu zasak hi. Ama in a tuh pak thei natu mun khat ngen hi. Vanleang ukte in Montgomery vanleng tualpi ah a tuh thei natu thupisTii. Vanleang ukpa in, Bernie thupia a, na ziatsang ah 10 degree, na veisang ah 20 degree, khiin in a, tua zawkciang a nuai ah pi 40000 tuaksuh in ci sawl hi. Akizom in, pi 3000 tuaksuk in a, ziatsang ah 40 degree, veisang ah 30 degree khiin in ci kik hi. Bernie in bangma mu thei ngawl ahikom a kison bangin a sep tu bekma om hi. Ahi thei khat bek om a, tasia in upna khat bek hi. Bernie in a ukpa ii sawl bang bek a nit tu le a muan tu bekma ahi hi. A kison bang peal ngawlin a zui ciang, suakta takin tu thei hi. Ih suakta tatak nuam le Pathian kammal bang zui tu le up tu bekma ahi hi. (Rom.1:16-17;Acts11:14-15)\n7. Tawntung nuntakna ii naak\nThina sia kuama in peal thei ngawl a, kihil khol ngawlin thakhat thu in hong theng thei hi. Thina sia ei atu in nai mama hi. Thi tu zongh haksa ngawl hi. Jesu Christ in keima in nuntakna le thaw kikna ka hi hi, ci hi. Kei hong um peuma a thi hangin a nungta tu hi. A kuama po kei hong um a, a nungta peuma a thi ngei batu hi. (Jn. 11:25-26; Jn 5:24) Hi thu na um ziam’? Hi kammal na upna tungtawn in nuntakna na nga tu a, thina na lau nawm batu hi.\n8. Ze etna kantan zo sak hi\nIh khualhaw nuntak hun sungah, ngal cipha mama nam thum kinei hi. Tuate in, Satan, Leitung (the world), ci le sa deina (Lust) ahi hi. Hite zawzawk natu le ih do natu in a hatzaw tha ih nei kul hi. Tua tha in Pathian Kammal ahi hi. (Ps. 119:11, 133; Eph. 6:13-17; Un. 2:15-16)\n9. Pilna le heakna ii naak hi\nPathian in mihing le na theampo piangsak hi. Pathian in na theampo he hi. Eite in Pathian ii a kiciangtan ngawl pilna te ih he zo bua hi. Eite in (IT) a saangbel hun sungah kinungta hi Hi pilna le heakna te koisung pan hojig piang ziam? Pathian ngawl taw mihing a pian thei ngawl bangma, mihing ngawl taw technology om thei ngawl hi. Tua hi a, pilna le heakna theampo sia, Pathian kung pan ahina kihe thei hi.(Pau.2:5-6; 9:10; dan.1:17; Col.2:2-3;2Pet. 3:18).\n10. Thupha naak hi\nThupha sia nopsakna le kicinna hi a, tuate sungah cidamna, khantona, nopsakna, thinnopna, itna, nopna, zawna, ngammuanna, le ngupna te ahi hi. Thupha ii langkhat ah hamsiatna ahi hi. Lai Thiangtho bang ahile, thupha theampo le hamsiatna theampo sia Pathian le a kammal sungah a omsa ahi hi.(Deu.11:26-28; 30:19-20; Rom.1:3; 22:7;Ps.112; 1; 119:1-2)’. USA sia leitungbup ah a haubel le a hatbel ngam khat ahi hi. USA ngam a phu zawk sia kum (225) pha pheang hikale leitung ah thupha saangbel ngam khat suak hi. Banghang hi tu ziam? Ahang in, America a mu masa Pate le America mite in Jesus Christ sia ngumpa le Topa in um uh a, Lai Thiangtho sia Pathian kammal ci in um uh hi. America sangin a lianzaw ngam, leisung sumpiang a tamzaw ngam, mihing a tamzaw ngam, a haamzaw ngam le Christian ahi ngawl biakna dang ngam zongh om hikale, tuate sia America sangin zawng zaw lai hi. Akilamdanna khat bekma om a, tuasiain Lai Thiangtho tungtawnin a kiphut ngamkhat ahi hang hi. Tua hi a, Lai Thiangtho sia thupha theampo ii naak ahi hi. ” It is imposible to rightly govern the world without God and the Bible,” George Washington (1st President of USA) ” Education is useless without the Bible” Noah Webster(founder of Webster dictionary)\n“The Bible is the one supreme source of revelation of the meaning of life, the nature of God and spiritual nature and need of men. It is the only guide of life which really leads the spirit in the way of peace and salvation.” Woodrow Wilson (28th President of USA)\nUSA te ii dangka tang le sumdal theampo tungah “In God we Trust” ci kimu tek hi. America mi theampo in Lai Thiangtho Pathian sia um uh a, leitungte le biakna dangte pathiante a um bua uh hi. USA sia Lai Thiangtho tungah ngam foundation kiphut ci sia kimu hi. Ngam ii Pate in muna thakte ii nungsang ah a maan tawntung Pathian kammal om hi, ci thu tel uh hi. Akipat pan kipan USA ngam ki ukna le thuthun sia Lai Thiangtho bulphu uh hi. Tua hu in, siatnate om hikale Pathian in thupha pia a, leitung ah a haubel le a thahat bel suaksak hi.\n(Taken From A Comprehensive Biblical Doctrine, by Henry Syn)\nRev. D. Cin Za Dal\nSource: The Siyin Baptist vol 54\n« Kei Taw Kisai Bo\nJerusalem Mission »


url: =LUNGSIM A HENCIP KHA – FGA Tulsa\nLUNGSIM A HENCIP KHA\nAdmin / September 20, 2015 / FGA File\nLUNGSIM GALDONA ( Zopna)\nPHUNG – 6: LUNGSIM A HENCIP KHA\n“Bangmah thu ah lungmang loin, na khempeuh ah hehpihnaphatin na ngetnop nate uh Pasian kiangah na ko un. Tua bangna hih uh leh, kuamah in a tel zawh loh Pasian nopna in KhrisJesu sungah note lungsim leh ngaihsutna hong kem ding hi”(Fil.4:6,7). Pasian tawh ka tonkhopna ah mun khat, Pasian kaupna khempeuh ngeina bang beka ngaihsutna mun ka tung hi. Keimah ah dik lo om hiam cih ngaihsun in ka lungmang a, tuahaksatna sawt a om leh ka buai tektek hi. Uplahnate hong khangsemsem a, sapna ka ngahte, Pasian gam ading ka geel kholhnate khempeuh mang khin ahih manin, ka lungsim tawl peuhmah hi.\nNi nih sung ka lungsim sungah ìLungsim a hencip Khateî cihhong ging a, a ni khat ni in ka awlmawh kei hi. A ni nihna ahthungetna hun ka zat ding ciang, li vei tak “Lungsim a hencipKhate” cih thu ka za kik hi.Ka gensa bangin,thu um mitultampitekianga ka sepna tung tawna ka muh khiat pen, i haksatna lian peneima lungsim sungah om cih hi.KhaSiangtho huhna tawh lungsima hencip khate doin thu ka ngen hi. Thu ka nget khit a sawt loin kalungsim a hencip kha te lak pan suahtakna ka ngah a, lamdang hi.\n1. Lungsim a hencip khate lakpan suahtakna: Hih bangkha ginalote hong hencipna lak pana suahtakna ngah dingin upnaleh Pasian thumal pulak khiat manpha mahmah hi. Pasian thu kazattheih zelte pen Joh. 8:31,32 leh Late 107:20ahi hi. Joh. 8:31,32sungah, “Ka thuhilhnate na zuih paisuak nak uh leh ka nungzuitaktakte na hi ding uh hi. Tua ciangin thuman na thei ding uh a, tua thuman in note hong suaktasak ding hi,”ci hi. Late 107:20sungah zong,”Amah in thu vaikhakin, amaute damsak a, siatnading pan honkhia hi” cih i mu hi.\nI theihcian sem nadingin gentehna khat gen leng, lungsim a hencip kha gilote in hong nawk ma hunin ka upna Topa tungah kanga ziau lel hi.Kei pen numei khat, Fenton, Missourie pana khangkhia lel ka hi a, kuaman hong theihet kei ta leh zong, Pasian inkuama khaktan theih loh dingin lam hong honsak ding cih ka umngiat hi. Leitung mun tuamtuam ah nasem in vakkhe lai ding cihlametna ka nei hi. Pasian thu pana i muh danin Pasian in a hoih lo leh a simmawh huaite teel a, mipilte a maizumsak theih nadingin cihte khawng ka thei hi. Na khempeuh ah Pasian tungah ka kinga lel hi. Lungsim a hencip khagilote in hong suam tak ciang ka upnaleh ka muannate khempeuh mang khin kiuhkeuh a, ka deih geelna ahih mana um pongmawk hi dingin ka ngaihsun a, bangmah tung taktak lo dinga ngaihsutna khawng ka nei hi. Ahi zong upna taktawh thungen a Pasian kammal i pulak tak ciangin kha gilotepaimang uh a,Topa hong huhna hangin up theihna ka nei kik hi.\n2. Upna lungsim neih sawm in:“Tua mah bangin ithanemnate ah Kha in eite hong huh hi. Eite in thu bangci ngetding cih i thei kei hi, ahi hangin Kha mahmah in kammalalawhkhiat theih loh tuanate tawh eite adingin hong thumsak hi”(Rom 8:26). Khristian ihih bangin a um thei lungsim neih i sawmkisam hi. Pasian in upna (Kha Siangtho gah) hong pia a ahizong, ilungsim in um ngam lo hi. I lungsim in na khempeuh kician takatheih a: bang hang hiam, bangci dan hiam, bang hun hiam cihteah buai hi. Pasian in ngaihsut siamna hong piak loh ciang, lungsimin thei siam zo lo hi. Thu-um mi in a lungtang sungah theihna neihi mah leh a mihing lungsim in lang pan niloh hi.\nHun khat lai in Pasian thu in a gen kammalte leh keima tungahong kilang thute, a deihna ka tel loh hang, nial lo a san ding kahanciam hi. Ahih hang, lungsim a hencip kha in hong khih ahihmanin, upna lungsim neih ding ka hanciam thei kei hi.KhaSiangtho in thunget dan hong theisak a, suahtakna ka ngah hi. Hih laibu na sim laitak hi kha thei, hih thu ah haksatna khatpeuhna tuak leh Topa Jesu min leh a sisan vangletna tawh kha gilotedo dingin kong hanthawn hi. Khatvei lel hi loin haksatna na tuakpeuhpeuh ciang thu na ngen zelzel in.\nMainawta i paina lampi ah i galpa in a thaltangte guah banginzusak den a, tua thal tang kuang theite dal nadingin na upna lumtawisang in, pilna i kisap leh Pasian kiangah i ngen ding a, Amancih dan hong hilh ding hi. Haksatna ni danga ka tuak ngei lohSatan thaltang kuang thei ka maingat a, ahizong, Pasianin thungetdan hong hilh ahih manin suahtakna ka ngah hi.\nPhung Nga na >>>>http://www.fgatulsa.org/tag/lai-tai/\nSource : Laitai Sept/2015\nCategory FGA File Tag Lai Tai Zolai\n← DEPRESSION BANG A HIA?\nA KICING THAMAN KOI CI SAAN DING →


url: =Zomi Nam Ni 2017 etkikna ~ Rev. Thang Van Lian :: ZOMI DAILY\nposted on 23 February 2017 at 4:58 pm Lomkholna: News, Thangvanlian, Zomi, Zomi Nam Ni\nKum 69 Cinna Zomi Nam Ni pen gamsung gampua ah kibawl kawikawi hi. Khuahun zui-in a kibawl theih loh hun tampi na om ngei a, ahi zongin tua kawmkal pan tukum ciang Zomi Nam Ni pen kum 69 a cing ta ahi hi.\nMyanmar, Thailand, India, Malaysia, US, Australia, Europe cih bang leitung gam 30 val a akitheh thang Zomite khuamuhna zai semsemin minam veina mel kithei toto ta ahih manin amau’ hih theihna ciat ah gam leh minam vai limlim pan theihna bangbang hanciam toto ta uh hi. Tulai takin gam 14 ah Zomi Innkuan Kipawlna (LZI) a akizom Zomi Innkuan 65 om khin ta hi. USA gamsung bekbek ah zong Zomi Innkuan 49 gina takin ding khin, cih Pu Go Sawm Khup, General Secretary, ZIUSA in gen hi.\nTukum Zomi Nam Ni zong Zomi Innkuan khempeuh in amau’ omna ciatah nuamtak bawl thei ciat uh, cih kiza hi. Puanzakpi tungah Zomi National Day, ci-in Chin cih kammal zang loin kibawl kawikawi zaw ta ahi hi. Gamsungah zong Kawllai ahi a, Manglai ahi zongin Chin ci loin Zomi mah tawh kizang kawikawi ta hi. Tedim khuapi ah zong Kawllai tawh Chin, Zolai tawh ZOMI, ci-in kigelh ta hi. Hih pen mi’ hong piak tawm min CHIN hi lo, ZOMI min mah i minam min aman pen hi, a citilteel diakte zat dan hi diak phot lai hi. Mindat khuapi ah zong amau’ lai tawh “K’Cho” ci-in suang veva uh hi!\nTua bangmah in Chin National Day, ci-in Hakha leh Nay Pyi Taw khuapite ah tulaitak a kumpite tawh maingal suakta takin kibawl kawikawi a, amakaipite zong Zomite mah na hi kawikawi ahih manin Zomite kicing kawikawi hi, kici hi. Pawlkhat in a siat lak mah bangin pawlkhat in hoih lak bilbel uh hi. ZOMI min a zangte in sanggam dangte langpan nopna tawh abawl uh hi zenzen lo a, eima hihna a dinpih hi hang, ci-in gen uh hi. Chin min zang diakte in zong tu tadih hih min tawh leitung in hong thei ahih manin i minam min mah hi, ci uh hi. Kinialna bel veng thei nai lo a, zong a veng thei pak ding hih tuak lo hi.\nMin a mawk phuah zanzan lo, hamphatna khat maw, ol zaw cih ciang peuh tawh mi’ hong piak min CHIN tawh alungkim sawm lo Zomi khanlawhna bel a so vilvil suak hi. Zosuante sungah Mizote in Lushai min nusia-in minam min aman na zang thei khin uh a, India kumpi leh leitungbup in Lushai ci nawn loin Mizo ci uh hi.\nPau kibanglo sanggamte cih gen loh pau kibatpih, beh le phung kibatpih, gam leilupzia kikhen thei kilkel lo thei gige a CHIN zang nuam teitei sanggamte tawh kizop kihona ah picing lungsim, uzaw lungsim puak kul ding a, pau kibatpih lo sanggam dangte in a tel theih nadingun lungduai takin genpih tohtoh lai kul ding hi.\nMailam hunah Zomi Nam Ni bawl zia program-te mipi’ cimtaak loh dingin geelkholhna kician neih ding, sum zong dong tawm biangbuang lo a budget geel kholh ding, namdang i pawl i gualte (Kumpi ulian, biakna makai, company ulian, NGO/INGO ulian, media adt.) zawn a lengla zahtaak leh zinmangpi zong nei thei ciat leng deih huai ka sa hi. Sponsor ngah ciang a bawl henhan, sponsor om loh ciang a bawl nawn lo, cih dan ahih loh ding bel thupi ding hi.\nMinam hihna identity pen ahun lemin lem ta kei leh a dinpih tintente ihi hi. Kuamah langpan nopna hi zenzen lo ahih manin kisuan huai peuhmah lo a, kisuan nading thu zong om zenzen lo hi. Hun lem ngak ding hi lo a, bawl ding hi zaw hi. Mite’ hong theihna hi masa lo zaw ding a, mite’ hong theih nadingin ihihna i dinpih leh i pholaak khiat loh aphamawh ahi hi.\nCope topa kum za cin pawi lai a kiciamna bangin leh GZA in a cih mah bangin i omna ciatah Zomi Nam Ni hanciam ciat ding mangngilh kei ni. Rev. Thang Van Lian (The Tedim Post)\nPrevious: News tomkim lak khawm (23 Feb 2017) ~ TK Lian\nNext: Pray for Zogam (District ngahta): Zogam ading thungen in nasep hunta ~ DK Tuang


url: =Jesu in a khangnolai hongpia hi ~ Dr. Ngul Khan Pau :: ZOMI DAILY\nposted on 24 November 2015 at 9:26 am Lomkholna: Article, Biakna, Ngulkhanpau\nLk 3:23 “Heli’ tapa Josef, Josef’ tapa Jesu in kum sawm thum a phak ciangin nasep a kipan hi” Topa Jesu in mi honpi lakah nasep a hong pat dingin kum sawmthum hi. Tua in bang hong phawksak hiam cih leh, Jesuh in a khangno thahat lai hun nasep na’ngin zang hi cihna hi. Kum thum sungin a sep dingteng sem khinin, a gen dingteng zong gen khin hi. Cinate damsakin mi bang lote hehpihna tawh a lawng hi. A papi zawh leh a teek zawh, a vuai zawh cianga hong si pan phing cih bang hi lo hi.\nAma pumpi thakiam zawh, a ha peuh a tok khin zo, a sam kang khin a, pulh gawp zo cih bang cianga singlamteh tungah hong si hi lo hi. Tangval thahat laitak, a thadim laitak mahin mihingte’ mawh sawp siang nadingin a nuntakna hong pia hi. Singlamteh tungah a kikhai laiin Topa Jesu pen a thahat lai, a khangmoi lai hi kei leh, tua zah gimna do zo loin si pah ding hi. Lai Siangtho siamte’n a gen ciangun Jesuh a hat laitak hi kei leh a singlamteh pua zo lo ding hi ci uh hi.\nGetsemani huanah a mat khit ciangun Siampi liante kiangah paipihin zanhahpih uh hi. A zingsang khuavak tungin Herod kiang paipih uh a, Herod in nalamdang bawl ding bekin na kimawlpih sawm hi. Herod in bawlsiain puansan silhsak a, Pilat kiangah sawl hi. Pilat in a galkapte tawh Gabbatha munah bawlsiain sat uh a, ling lukhu khusak hi. Pilat in singlamteh a piakna mun panin a kikhaina mun dong sawm leh li vei kipuk hi, na ci uh hi. Bang zah vei kipuk hiam cih Lai Siangtho in a gen loh hangin gimna khempeuh a kipiak zawh ciangin a kikhai nading Singlamteh pua-a pai zo lai i cih ciangin a thahat lai hi ngel hi. Topa’n a khangno hun hoih laitak nang adingin hong pia hi.\nTu nitakin khangnote tungaa thugen i hih mah bangin khangnote’n i theih dinga kilawm, i zuih ding Lai Siangtho sungah mi tampi om hi. David bang a neu laia kipanin a pa tuucing ahi hi. A tuucin na munah tumging tawh la sa theiin, tua munte mahah la tampi a puak hi. Kumpi hong suah zawh ciangin a phuah, galtai laia a phuah cih bangin la tampi om hi. I phawk diak dinga i deih in bang hiam cih leh leh a tangval lai a kipanin Pasian tawh a kikhawl mi a hih thu hi. Tua mah bangin Josef kici zong a tangval laitak mahin a theih ngei loh gam Izipt gam na tung a, tua munah zong a kizang thei mahmah mi khatin na om hi.\nDaniel leh a lawmte tua bang mahin a khangno laiun zat theihin na om uh hi. Moses zong Izipt gam pilna khempeuh a sin zawh ciangin a tha neih khempeuh tawh Pasian mite makaiin na pang hi. Tua mah bangin Thuciam Thak sungah Timoti, Titu leh mi khangno tampi zat theih tampi na om uh hi. Tua hi a, tuni-in nang leh kei zong i hat laitak mahin i kipiak ding, ka thahat lai tak mahin bang ci leng Topa gam nasepnaah ka kizang thei ding hiam cih thu i ngaihsut ding thupi hi. Tua bang lungsim tawh pua kawmin tunitakin thu i ngaih ding i deih hi. Mission thu tua zah i gen khit zawh ciangin tuin i tha neihteng tawh bang sep sawm i hi hiam?\nTu nitakin khangnote in I theih ding kisam pha diak thu thum gen lehang ka ci hi. Khatna ah, Tu laitak na khangno hun pen mah na hoih penpen hun ahi hi. Na pumpi a hoih pen hun, na ngaihsutna a kicin pen hun tu laitak hi. Mite’n zong hong et nop hun, hong ngaih hun, pawlpi in hong deih hun, kumpite in hong deih hun, thupi hong kisak hun uh tuhun mah ahi hi. Tu zawh kum bang zah hiam ciangin kuamahpi in hong kinbawl nawn khol lo ding hi. Topa in zong hih hun tektek mah, na hoih penpen hun mahin hong deih hi. Satan in zong tua hun sung mah hong deih diak ding a, hong lim zat sawm mahmah ding hi.\nTua a hih manin tua i khangno hun, i thahat laitak, I ngaihsutna zong a kicin laitak, tua hun nang zong a zang lai na hih manin a hampha na hi hi. Tua zaha hun manpha sungah na om laitak a hih manin tu hun pen na zat siam leh na mailam zong hong tang ding a, na zat khialh peuhmah leh mailam hun zong mial mahmah ding hi. Lawm leh gual leh mite tawh nop taka i kikholh theih hun zong tu hun bek mah hi. Sep leh bawl sep zawh na’ng tha leh ngal a hat hun, mualtung kah nuam leteh kah zawh hun, zanhak nuam lecin na hah zawh hun laitak pen tu hun bek mah hi. Ni dang ciangin tua bangte na hih zo nawn kei ding hi.\nTua ahih manin tu ka thahat laitakin bang ci kizat ding ka hi hiam ci-a kingaihsut kisam hi. Pawlkhatte in a thahat laitakun nu leh pate dah nadingin peuhin na kizang kha uh hi. A sia lam sep ding a manlah mahmah bang phial uh hi. I gamtat a hoih kei leh kum nih, kum thum zawh ciangin second hand puan zuak tawh i kibang ding hi. Na hoihpen laitak, na manphatpen laitak tu hun zangkhial kei in. Na kizat khial leh zong hiam pha diak a, a hoih lam na sep leh zong na bun pha diak ding hi. Na pha zong tam semkhia zoin, a sia zong tam na sem kha diak ding hi. Mission 1986 i cih laitakin hih nang bang ci zat ding na sawm giugiau hiam?\nKhangno lai, tangval lai cih ciangin laikhak bang hong tung ziahziah a, a khutlam a hoih phat khol loh hangin I lungkim mahmah lel hi. Ip sungah guang suk ziau, damdama lupna tungah tam veipi mah sim phapha. Lukham nuaiah koih suk, ihmut bang noptuam mahmah. Eima tum taka lungkim lua hi mai. Tua hun pen a manpha lua hi. Communist-te bang ci-in kipantah uh hiam i cih leh, “Khangmoi ahih laiun thuzawh un” kici uh hi. Red Communist hong khankhiat lain zong khang note na zang uh hi. Amau in bang ci uh hiam cih leh, “Khangnote sung ah vangliatna (power) om hi,” na ci uh hi.\nGamvaihawmna a kilaih nadingin khangnote’ thahatna kizang a, galdo nadingin khangnote tha kizang hi. Tua ahih manin Pasian Gam in zong nang hong deih a, Mission nasepna in zong nang hong deih hi. Tu laitak hun pen Pasian in nang hong lim zat theih hun hi a, hong zat theih phat diak hun zong a hi hi cih I theih ding hi. Mikangte’n, “Kei kum sawm leh guk ka hi hi, acih ciangin “I am sweet sixteen” na ci se uh hi. Pak bang hi lecin na pak saan laitak, na gim namtui laitak, khuai in na zu hong bop nop laitak hun hi. Tua bang lian laitak mah Pasian nasep na’ngin zong na kilawm laitak, na hoih laitak mah ahi hi.\nTunai diakin Shillong a Pasian thugen mi khat in pulpit len kawmin hih bangin hong gen hi. “Kum sawm leh khat ka phak panin ka suakkik hi. Ka khangno hun sung khempeuh zong Topa gam adingin ka hih theih bangbangin ka kizang hi. Tuin ka tek ta hi. Ka thahat lai hun khempeuh Topa tungah ap khin ka hih manin tu’n kisuanlah nading ka nei kei hi,” ci hi. Tua bang mite in hat ni, zawm ni a neih hangun Topa adingin a kizang mi ahih manun lungkim uh hi. Nang na khangno lai hun kua adingin na zat sawm hiam? Ama sisan tawh hong tanpa adingin na kiphal ding hiam? Pammaih na kisa hiam?\nTangval khat in a pa kiangah, “Pa, Pasian gam adingin kipiak ding pen hoih ka sa hi, ahi zongin tawmkhat hamzaw laiin tha tual zek leng hoih ka sa hi,” a ci hi. Ni khat ni-in a pa in sumbuk panin hai minsa hong puak hi. Tua hai min pen a khut tawh a mekmek leh a sunga teng tuisuak khin hi. Tuate a tawp khiat zawh ciangin puaksak kik leuleuin refrigerator sungah a koih hi. A tapa kiangah a pa in, “Hai min na duh hiam?” a cih leh, “Duh mah ing,” ci hi. “Refrigerator sungah om hi, na duh leh ne in,” a ci hi. Tua hai a nek sawm ciangin a sung hawmpi na hi a, a pa kiangah, “Bang ci na hai min cih a tang bek om hi lo maw?,” a cih leh a pa’n zong, “Nang zong na thahat laiteng Satan piak sawmin, a hoih loteng Jesuh piak sawm hi lo na maw?” na cih san hi. Hai min ne kha lo tangvalpa a lungkim loh mah bangin nang zong Pasian adingin kizang kei leteh na lungkim ding hiam?\nKa pilnate, ka siamnate, ka thahat lai hunte Satan adingin zang ning in, ka siatgawp zawh ciangin Pasian adingin kizang ning a ci pawl na hih zezen leh, na Topa lungkim ngel dingin na um hiam? Thugen minthang Spurgeon in , “Pasian adingin a tee (a na man nawn lo) pia kei in,” ci ngiat hi. Tua bang a khumteng tawpkhiat khitnasa, a kizang thei nawn lo a teeteng Topa gama dingin piak a sawm i hi hiam? Cik ciangin Topa tungah ki-ap sawm na hi hiam? Nupi na hih zawh,papi na hih zawh ciang peuha a ki-ap sawm pan na hi hiam?\nNungak tangval laia kipia nuam lo, ki-ap ngam lote pen ta leh nau neih zawh ciangin zong na kipiak nop tuan ding upmawhhuai taktak lo hi. Tua hun ciangin na ki-ap phingsan a hi zongin Topa aa dingin na manphatna tam nawn peuhmah lo ding hi. Na manphat pen hun laia a ki-ap nuam lo nupi leh papi pen Pasian in zong santaak hong sa lai ding hiam? Pasian pen zuau tawh khem theih ding hi lo hi. Mi zattaak leh Pasian gam adinga minthangte nuntakna i et ciangin a khangno lai mahmah vivein na minthang zo uh hi. Khangno tam semsem, innkuan sung buai semsem ci lehang, cik ciangin tuate mission adingin paikhia peuhmah ding i hi hiam? “Topa leh a gam ading” cih la i saksak niloh pen cik ciangin taksuaksak ding i hi hiam?\nA nihna ah, tua zah taka manpha na hih ciangin tuhun a thu khentatna na neih pen hong thupi diak hi. Tu huna na thu khentatna in mailam na nuntak sung na khom ding thu a hi hi. Tu nitaka “hi hen” na cih pen na khan tawntunga na kisik ding thu hi thei hi. Tu nitak maha “hi lo ding” na cih pen zong na khang khom ding thu mah suak thei hi. Ngaihsutna a hat mahmah khangno khat in thu khat peuhpeuh khentatna i neih pen thu neu lo hi. Nupi pai hih zawh cianga thu khentat khawng pen tua zah takin thupi zo nawn lo hi. Khangno i hih laia deih taka thu khentatna i neih pen manpha hi.\nKhangno tampi in tua bangin thu khentat khial kha a hih manun a khantawnun mai bing uh hi. 1978 kumin North East India, Evangelical Union Training Camp Aizawlah a kizat lain kei zong ka kihel thei hi. Numei khat in a testimony hih bang a gen hi. Amah pen a beisa hun laiin a cidam, a kizang thei mahmah nungak khat ahi hi. Ahi zongin ni khat thu khentatna a neih pen khial kha a hih manin tua-a kipan gimna a tuah thu hong gen hi. Tua in bang thu hiam cih leh, tangval khat in ngai a, tua tangvalpa in Lai Siangtho tawi kawmin hawh zel a hih ciangin Pasian thu a hahkat dingin ngaihsun hi.\nTuapa pen sum nei khat zong na hi lai a hih manin a dot ciangin “Hi hen” na ci kha hi. A kiten nitak mahun a lawmpa in, “Lai Siangtho in ‘Numei lutang pen pasal hi’ ci a hih ciangin kei thuthu nong man kul ding hi. Nitak ciangin lawmte tawh zu dawn nuam ka hih ciangin zu va lei in ci-in hong sawl hi. Tua nitak pen ka gentheih kipatna hong suak pah lian hi,” a ci hi. Tua nu in a thu khentatna puahphat theih kik hi leh ut lua hi. Nungak kik thei hi leh bang zahin ut ding hiam! Na thu khentatna in na nuntak sungteng bek hi loin tawnung hell sung tun leh tawntung nopna vantung tun ding dong tawh kisai thei hi.\nTua hi a, pai ding maw pai lo ding, gen ding maw gen lo ding cih thute lungngai detdeta thu i khen ding kisam hi. Pasian in a hong hehpih mana tu-a a nungak lai, a tangval lai zong na hi kha ding hi. Pasian in hong hehpih mana tu ni-a lapawlah hong ding a, ama hehpihna lampi zuia tu ni-a hih kikhopnaah hong kihel zong na hi ding hi. Nang sanga a ithuaizaw, eiteng sanga zong a thumangzaw hi napi a si khin mi tampi om ding hi. Tu ni-a hih bang hehpihna lian a hong piakna pen a man thu khenna na neih ding a hong deihsakna hang hi ding hi.\nAthumna leh a nunungpen inah, hih bang khangno hun hoih, hun pha i neih laitak mahin i tup i sawmna ciangciang tun pah ding hi. Na thahat laitak mahin nek leh tak zong in. Sum leh pai, pilna siamna, tua bang vai khempeuh sep ding bawl ding na cih khempeuh sem pah in. Hih bang hun hoih na ngah laitak mahin na sawmna ciangciang tun sawm pah in. A kisam pha mahmah i kidot lai ding khat pen ngim leh sawm na nei hiam? Ngim leh tup nei mel lopi-a sang kahkah pong i hi hiam? Pilna zongte in zong B.A., M.A. cih vive hi loin pilna nam tuamtuam, a hiang tuamah i kah ding kisam hi.\nSangkah pilna zongte in tun sawmna kung i neih ding kisam hi. Sang lah kah ngei lo, scholarship san ding ni cianga lah gual masapenah kigual zo bilbel, sang kah ni sunsun zong tutna gual masa lamah tu nuam lo a, siate muh loh na’ng tutphah gual nunung lam khawngah tu citciat i cihte in bang pilna zong taktak i kici hi ding hiam? Tua bang i hih manin lai pilna dikri a ngah tampite pen sepna piak taak lo tampi mah i om khin hi. Nasema zat theih loh dikri ngahsa (unemployable graduates) tampi om om khin zo hi.\nTuni-in eite in tua bang bek mah tawh lungkim maw? Khuak hoih mahmah, lungtang hoih mahmah tawh tua bang ciang bek mah tum ding maw? Mite in, Pasian tungah, “Topa aw, na manpha tampi ka sep zawh nadingin ka khangno lai hun hong sauveisak in. Ka khangno lai ni hong zang siamsak in,” ci-in thu ngen uh hi. Eite in zong tua bangin thu i ngen ngam ding hiam cih kingaihsun ni.\nTopa gam adingin tup leh sawm i nei hiam? I zi ding, i pasal ding bekbek mah a lunghimawh den pawl i hih khak leh gamla kitung zo lo ding hi. Pasian in i kituahpih ding hong hawisak lua mahmah ding hi. Lungkham luat masak ding hi lo hi. A masa ding na masasak lehang a zom dingin hong zui lel ding hi. Papi hih ngam sawm na hih leh tu-a ciang bek mah sawm ding maw? Mi inn sungah mo dinga lut ngam a sawm, mi tanu zi dinga la-a papi suah sawm taktak na hih leh tu-a na phatan ciang bek mah maw na lungkim sawm?\nMailam nuntakna tawh kisai kalsuan ding na hih leh tua thu Topa tungah na ap nai hiam? Ka khangno lai hun, ka hat lai hun hih bangin zang nuam ing, hong huh in ci-in Topa na ko nai hiam? Tangval khat in, “Topa aw, na nasemte genthei lua ahih manin kumpi nasepna gina khat hong pia in, amaute ka huh nuam hi,” ci-in thu ka ngen hi ci-in hong gen ngei hi. Pawlkhatte leuleu in, “Topa aw, nangmah kong muanna tawh tua na ka sep sawm hi,” ci-in thu ngen uh hi.\nTua banga Topa mah ko a, Topa mah donga thu ngen kawma a kalsuan mite mah Topa in zong thupha pia a hi ve. Tup leh ngim bangmah a nei se lote pen i khantoh loh mah ding hi. Tup leh ngim kician nei a, khauh taka kalsuante mah in ma hong telh hi. I gam sung, Lamka gam sungah sep ding, bawl ding hih zah taka tam a om laiin eite in tu ni donga sep ding, bawl ding ngim mel nei lopi maha om lailai ding i hi hiam?\nI maiah kongkhak tampi a kihon laiin, Pasian gam nasep nadingah lam tampi hong kihon laiin hih ciang bek mahah khawl sawm na hi hiam? Tu nitak i thu gen hun sung mahmahin thu khentatna nei dingin kong ngen khol hi. Tu tunitaka lapawlah hong dingte pen tu zawh kum sawm main mo-a lut ding, mi tanu zia-a pi ding na hi khin uh hi. Tu zawh kum sawm sunga zi leh pasal nei lote pen “akul” kicite na hi pelmawh ding uh hi.\nA beisa hunah na nuntakna a zang khial kha khat na hi zongin tu nitak mahmahin Topa tungah ki-ap lecin ziakai lua nai lo hi. A beisa mawk bei kumte tawh mailam hun zong zang to lai ding ci na hi hiam, a hih kei leh na nuntakna hun a om laiteng manpha taka a hong zangsak thei Topa tungah pia lo ding na hiam? Topa Jesuh in a khangno hun hoih laitak hong pia hi. Missionaryte in amau hun manphapenpen hong pia uh hi. Eite in zong bang hangin pia ngam lo tuan ding i hi hiam?\nJim Elliot leh a lawmte in Lai Siangtho sang ah a kah lai-un “Topa aw, pilna siamna hong pia in, tua pilna siamna na gam adingin ka zang ding uh hi,” ci-in thu ngen uh hi. Lai Siangtho sang pan a tuah ciangun Aucus kici minamte kiangah Pasian sapna ngahin pai uh a, tua minamte in that uh hi. Kawlgam sunga missionary hong pai masapenpen Adoniram Judson in Lai Siangtho sang a kah laiin sakol an dinga kikhol buhtu lakah a lawmte tawh thu ngen hi. Tua panin a vekun mission pai dingin khentat uh a, a nuntakna uh zang khin uh hi.\nTua banga college kah lai maha thungena ki-ap khangnote hangin Pasian in Kawlgam leh gamdang tampi nuntakna tangthu na kilamdangsak hi. Tu nitakin khangnote aw, tu-a na tutna mun pen Judson leh a lawmte tutna buhtu mah bangin Topa Pasian in hong zat sak thei hi. Tu ni-in Topa tungah ka khangno hun sau vei lo ding ahih manin ka nuntakna a hoih pen, a limcit pen hun kong pia nuam hi ci lo ding na hi uh hiam?\nTu laitaka Zomi Baptist Convention ah numei laiat a sem Siamah Man Khan Niang in hong laikhak sung ah hih bangin ci hi, “Mi dangte a missionarite un inn hoih pipi, van hoih pipi na nusiat uh a, ahi zongin Zogam sung missionarite in amau luguh hawm hong nusiat uh hi,” ci hi. A hialna ah, “Lawm Pau aw, missionarite in amau luguh hong nusiat uh ahih manin Zomite’n Pasian na i sep dingzia pen luguh piak mah ding hi kha ding hi,” hong ci ngei hi.\nTua hong thu gen tawh kituakin Chin For Christ in One Century mission field ah 1985 kumin Tg Cin Khaw Thawn, Tungtuang khua mi April 17, 1985 ni-in Paletwa ah si hi. Tg Bual Cung, Thantlang khua mi October 30, 1985 ni-in Matupi gamah si a, Tg Vung Khan Kham, Tedim Khua mi January 20, 1986 ni-in Kanpatlet ah si hi. Amaute in a tangval hoih pen hun uh amau Honpa adingin na pia uh hi. Eite in nambat 4 zatui adingin pia ding maw, zu zuakte adingin piak sawm? A hong it mahmah i pianna, i suahna nu leh pa lungkham nadingin i khangno lai hun zang ding i hi hiam? I Zomipih khangno pawlkhat in Jesuh adingin a lutang uh na pia khin uh ahih leh eite in bang tungah i lungtang i pia ding hiam? Hih tawh kisaiin bang thu khentatna na nei hiam?\nGalkaap hangsan Napoleon Bonaparte kici pen lau ngei lo hi ci-in kigen hi. Thakhatin kiphawng vat leh bang a ci peuhmah ding hiam cih theih nadingin galkap mangte tawh niangtui a dawn laitakin ama theih loh kalin mepi khat a lot vat uh leh, a theih kholsa galkap mangte in a niang uh buak suah khin a, tawm beek a kiging khol lo Nepoleon in tang loin a niangtui mah dawn hithiat lel hi kici hi. Thuciapteh mite in Napoleon a kah ni peuhpeuh pen midangte zong a kah uh phamawh ding hi ci uh hi. Bang thu tawh kisaiin Napoleon na kap ngei hiam i cih leh, a galkapte tawh Russia sim dingin kuan hi. Phalbi khuadamsan laitak tawh kituak citciat a hih manin kileh kik ding lungngai uh hi. A kik nading uh lampi-a lei khat Russiate’n na susia zo uh hi.\nNapoleon in,”Lei kisia khin ahih manin lei khuama zat ding galkap muanhuai hong kipia ding na om uh hiam?” a cih ciangin a deih zah val kipia uh hi. Tuate liangko tungah leizawl khung uh a, tua tungah sikpek phah uh a, tua tung tawnin galkap khempeuh lui gal kai uh hi kici hi. Tua tak ciangin Napoleon in, “Mi khempeuh galkai zo hi, ka galkap hangsante aw, hong paikhia ta un,” a ci hi. Ahih hangin galkapte khat beek pau lo, tang loin om uh hi. Napoleon in, “Kigalkai khin zo hi, galhangte aw, hong pai khia un,” a ci kik hi. Kuamah pau lo ham loin dai dide lai hi.\nTua ciangin amah in zong bang hanga pau lo, taang lo-a hi ci om uh hi mawk hiam ci-in tui sunga ding gega a masapenpa a khut tawh a va lawn uh leh, vuk tui sungah ding ahih manun, a sisan uh na khal khin zo-in na si khin uh hi. Tua zaha a kipumpiakna uh a muh ciangin Napoleon kap hi ci-in kiciamteh hi. Tu ni-in Pasian nasepnaah zong tua banga a kipia ngam mi kisam hi. Pasian gam adingin khuama pang ding, Jesuh adingin galkap hangsan na hi ding hiam? Jesuh in nang tektek hong deih a, nang tektek hong sam hi.\nAma khangno lai nuntakna a hong pia Jesuh adingin nang zong na nuntakna na pia ding hiam? Pasian adingin a hoih pen na piak kei leh nang zong Ama tung panin a hoihpen, amanphapen na ngah kei ding hi. Ahi zongin ahoih pen a piate tungah Topa in a zah tampiin thuh kik ding hong kamciam hi. Topa in nang hong sam hi, na dawng ding hiam? Topa in Ama thu i gente thupha hong piaksak ta hen. Amen. Dr.J.M. Ngul Khan Pau (Lamka Khristian Tuailai Pawl Khoppi, Sept 4-7, 1986 Bungmual Khua-a tawp nitak sermon)\nPrevious: Zomi sung ah Thu-um mi hihna leh Pilna\nNext: Tonh Thu (2) ~ Awn Za Pau


url: =Pian’zia mihing namnih te ~ Lengtong Pauno :: ZOMI DAILY\nposted on 18 December 2017 at 9:32 pm Lomkholna: LengtongPauno, News\nIkhuasung iveengsung bek ah zong, aneutuungpan aa pat nulepa ute siate’ thu amang hiathiatmi om a, nengcilik zong thu amang vetlomi om hi. Pian’thakna thu igam ikhua hongtun’ ciangin, thuman’lohna gitlohna guuktaakna numei uukna thaiikapna zudawnna teeplemuam zatna tuamtuamte nusia a, kikheel a nuntakding hongki hanthawn hi.\nTuahi a, aneutuungpan siatna akici akhoihkhavetlo tepawlin mun hongngah mah mah uha, misialokhat ahihna tawh pawlpi upa hongsem uh hi. Laisiangtho sangkahin degree ngah uh ahihmanin pawlpi Sia(Pastor) hongsuak uh hi.\nLaisingtho Luka 15:7. ah, Zeisu in: ”Kisiikna aki samhlo, tuu 99 te sangin, kisiik a aki kheel tuu khatbek hangin, vantungah. lungdamna omzaw hi” ci hi.\nLuka 15:11 – 32. sunga, tapa taimang pa’ upa tepawldan mihoihnam leh tapa taimang pa dan misianam ci in, pian’zia mihing namnih thu agen hi hangh. Mihoih sang’… misia in Pasian maipha muzaw hi. Kagennopdan atelsiam dingin Topa’n thupha hongpia ကြက်သားဟင်း။ Ka lungdam, Munkhai’pa\nTua hi a, tulai khangthak khangno mipil misiam, Gam le Nam makai dinga hong kipan te’n, nambat 1.na ah Pasian hong koih tangtangh un. Pasianmah Suutpi(foundation) in hong nei un.\nGamlenam makaiding khangno mipil micim mitei’ minavaak ka muhkhak khatin, Pasian thupisak masa sahetlo kahih manin, ka lungnuam theilo a, hong imkhiakhialkhakhong kai’ ve maw. Zomite hong a’ngvaan’den ka Pasian aw,hongseem ta in. Ka lungdam, Munkhai’pa\nSINLAI GUH LING BANG DO E…\nZRC te’ vaihawmna tawh, tuni 14th Dec 2017, Thursday, 11am – 3pm in, Zomi damlote’ ading thungetna hun kinei a, akihelkha khempeuh,itna, hehpihna, khualna khitui luang kim hi.\nDamlote kong cihziau hangin, tuni a adamlote pen, akicing mihing ngeina ahilo a apiangte ahi hi.\nTuni thungetsak khuate, Tongsial… tate2, Phaiza taneu1, Khampat No1. taneu1, Taingen 1, Teeklui tangval1, Thangnuai tanuno1…cihteng hi a, kep le huai le don le khoi akulden, amau le amau anungta khuasa theilo, mihing 14. bang om hihangh ci in Sia Naa Nangin gen hi. Amau teng kamuhciang, acidam athahat mahmah kahihlam kakiphawk liang hi.\nPasian ka um hi. Zeisu ka it hi…acici Zomi tul 20. bang aomlai te’n, imi isa damlo, gualbaanlo, zawngkhaal 14. te donzokei lehang i upna zong amawkna hiding hi. Zakoh alian 2 sunga ”Gamtatna omlo upna in asi ahi hi” icihcih pen hihte higige zaw hi.\nTua hi a, ingaihsut theiha, ilungluttek leh, Lungdambawlni bangin, Gualbanlo,damlo te’ ading bang Zomi pawlpi ciat ah, sumpi ki donsak leh ci ngaungau ing. Sinlai guhling bang do e…ameel uh ka muhciang… Luankhituigial bang kia e…ka huhzawhloh hang… Ka lungdam, Munkhai’pa\nPrevious: Khitui gimnam Coffee hai khat ~ Peter Suumpi\nNext: Johor Baru datsisai sungah pasalkhat adawtlum mi 4 te kuahiam cih kitheita


url: =Coronavirus na ngahphial zongin nasi keiding hi ~ Khawm Pau :: ZOMI DAILY\nposted on 11 March 2020 at 10:11 pm UTC+9:30 Lomkholna: Khawmpau, News\nTulai tak in aminthang mahmah mipil misiam kumpi te na ngawn alinglawngsakzo coronavirus Convid-19 kici natna hang in kanuntakna ah katuahkhak Zeisu hoihna khattawh thalakhawm leng ut ing. 1999 Kum Kawlpi kasangkah laitak in ikawlgam khangtolo ihihman lungno min kiphuaktheilo Sungpai zavaat akicipong natna laang mahmah a, tua natna angahte kikhoingam nawnlo zahdong in om in misi nisim luangnih luangthum kivui ziahziah in natna ngahkhakding kilung patau mahmah hi.\nTua hun laitak peen Topa sung ah kathalawp mahmah hunsung hi a kidop theihzah in kidawm in ahizong hih natna kangahzong in kasikeiding hi cih khamuanna khat kasung ah om hi. Ahang in ka biak kaneih Zeisu pen natna namkim adamsakpa bekthamlo in misi nangawn athosakkik theipa hi cih upna kasung ah om hi. Kakhamuandiakna Laisiangtho peen Luka 17:11-19 na sung hi.\n11 Jerusalem khua manawhin Jesuh a pai laitakin Samaria le Galilee gam kikal tawnin a pai hi. 12 Khuaneu khatah a lut dektak laitakin miphak sawm in a dawntuah uh hi. Jesuh tawh a kigamla munah ding uh a, 13 nakpitakin kiko-in, “Topa Jesuh aw, kote hong hehpih in,” a ci uh hi. 14 Jesuh in amaute a muh ciangin, “Pai unla siampite va kivelsak un,” a ci hi. Amaute a va pai uh ciangin lamkalah a dam uh hi. 15 Amaute sung panin a damlam a kitheih ciangin khat hong lehtai kik a, nakpitakin Pasian a phat hi. 16 Tua ciangin Jesuh’ khe mai-ah bokin a lungdamna a ko hi. Hih mipa pen Samaria mi ahi hi.\nZingsangkhat sangkahding tho in zingtung ann kaneekkhit phet ka thungpi man in innnuai katuahsuk leh ka awk ongsuakziau in restroom kapai leh tui bekbek kalu kataw ah leeng in inntung kahkik zonawnlo in kabawkcip hi. Ni ongkaai ciang limlangh ah ka ki et leh kamit te nathuk in kaguhbekphial cianta hi. Atawpna ah kamit mang in khua kamunawn kei a, mite pauna aw zong amal kitelnawnlo in khua kazanawnkei hi. Kalungsim tawngpan Miphaak-10 te adamsakkik ka Pasian aw kei ongdamsakkik in kasepnop tampi omlai hi ci in lungsimtawng ah thu kangen hi. Mikhempeuh in asiding in onglamkhin uha lungnopnading ci in zato ongpuak uhhi.\nZingsang kakhanlawh ciang Kawlpi zato nahimawk in kakiim kapaam ah keidan damlo vive zato innpualam luipang ah nakigualsuk zihziah a khua muthei kahihman in aw adam kahimawk a ci in Pasian min kaphat hi. Ni-3 sung zato ah kalup khitciang inn ciahthei in Biak Inn ah Teci panding bekbek kalungsim ah om in lawplua kahihman in ann zong kanezokei phial hi. Topan minthan khempeuh tangtawntung ta hen!\nLeitung in siatna lam manawh toto a nat leh sat thutuamtuam ong tamtoto tading hi. Ikidoptheihzah in ikidawmdinh a ahizong in nat le sat khat ituahphial leh zong eite Biak Pasian peen natna namkim pan ongdamsaktheipa, misisa athokiksak pa hi cih upna nei in khamungtak a Zeisu tung ah ikingakding kihanthawn nuam hihang. Topan minthan na ngahta hen! Thang Khawm Pauzomi\nPrevious: Buhcim kamkhat ading ~ Lian Tuang\nNext: Topa ading maban ~ Sia Do Khup\n12 March 2020 at 5:34 am


url: =Zomi te Pa That Tomkhom guanding maw :: ZOMI DAILY\nZomi te Pa That Tomkhom guanding maw\nposted on 23 August 2015 at 8:04 pm Lomkholna: Khawmpau, News, Zomi\nKhalkha khuapi ah 2015 Kawlgam kiteel ciang Zomi minsel ZCD Party mintawh Mee kuanglui ding Pu Khup San Thang leh ZCD khangno pawlkhat ZIUSA sawlna ombang in Khalkha khuapi a teeng Zomi sitset cimawhte Antang puakding in August 17,2915 ni in Kawlpi pan kahto a, Khalkha lam nej munkhat ah Mawtawpei kia in Accident uhhi. Pasian kepna tawh sihna liamsiat luatna omloa ahizong in isanggampa khat akhut liam hi.\nZIUSAID lim leh ZCD Dialkhai mawtaw tung ah suang uh ahihman in huhna ngen in khut vanvan tale uh Mawtaw tampitak khalkha lamte a pai hinapi kuamah khawlnuamlo in huhnuam vetlo uhhi. Pasian hehpihna tawh zannih sung Lamkaal gampalak ah cimawh in taamcip uha., amau le amau in mawtaw abawl khit uhciang khalkha khuapi august 20 ni in tungthei uha., tu in Kawlpi cidam in tungkim uhhi.\nSawtlam hunkhat laai in zong Yangon khuapi ah Khalkha leh Zomi tukpeeng kimawl in Khalkha ten Zomi te lolaai a Zusa no umbang in azan umna uh Youtube sung ah imutek khin hi.\nIcihmawh hun zong onghuhlo bekthamlo ongthat ngam hih Khal kha lam te in ei Zomi te teenna mun teng ah tun Mee Kuang onglui ngamlo uh ahihman in uino bang a akhawi uh Zomi te mah ongkipeisak uhhi. Amimal in muhdah ding hikei Zomo mah hi. Ahizong in Khalkha te sawltaak ahihlam tel in 2015 kiteel ciang Mee tangkhat zong piak vetloh ding ahihi.\nTheih gegu Mee ipiak teitei leh Zomi te Pa That Tomkhom guan acih ihiding a, Mihai isuakding hi. Pil vaang ni maw\nPrevious: Dongtuah vai ah Nasepzia le sumlut sumzatzia le lunggulhna\nNext: Dongtuak Huhna Piate Mel Muh Nuam ~ Hau Za Cin\n23 August 2015 at 8:54 pm\nZomi ten 2015 ki teel na ah ih Mee piak ding ZCD bek om hi, ZCD bek hoih hi. ZCD in Vision pu lak lo uh hi, a pu lak kei uh hang hong zo le uh hong sem lua ding uh hi. Chin party pawl khat in a sep dg pu lak khol uh a up huai lo lua hi. Mi pil ten a sep a bawl ding khat pu lak2 khol lo uh a, a ma sep theih hun leh ni hong tun teh a sep na te uh mit in ki mu thei a, tua ka sem ding ci a Mee a deih luat man a lu lak2 ten min leh za a deih man hi lel hi. ZCD lo a dang party peuh mah in Zomi leh Zogam hg puah sang hg ne tum zaw ding uh hi. Chin te in Zomi tam pi hong ne khin uh a, Zogam leitang zg tam pi hong ne khin uh hi, tua ahih man in ZCD bek Mee pia in ki sik lo ding hi teh. 100%\nJasuan Beh tangthu atom\nCi ~ Hau Za Cin\nVideo: Motor Engine honsa in datsi athunkhat meikuang


url: =Covid-19 buaina hong ven ciang’n…. ~ Bob Tuangpi :: ZOMI DAILY\nposted on 9 May 2020 at 9:16 am Lomkholna: Article, BobTuangpi\nAbeisa tuma kum -2 hun pan leitung ah sumbawlna lam le galvai ah gamliante’ kidemna hong khauhpai mahmah hi. Adiakdiakin tunitan leitung sumbawlna lam leh galvai ah adem omlo athahat pen USA (Super Power/Global Power) le asawtlo hunkhat tak teh USA ii mun aluah dingin abaihsa-in om P.R. China (Global Rising Star) te’ leitung sumbawlna lam le gamvai nasiatak kidemna (Trade War) huhau-in, leitung khuahun luanzia tampitak hong kikhel to hethet hi.\nTua bang gamlianpite’ kidemna kawmkal ah tulaitak leitungbup mihing tate khempeuh in ih thuak simlei minthang zavatpi Covid -19 (Coronavirus Disease 2019) dongtuah haksatna guampi kantan zawh nang akihanciam khop laitak ahihi. Hih Covid-19 leitung zavatpi hangin mitampi takin mualliam khinzo-in, hih galpi hangin gentheih liangvaih, lunglen khuangaihna leitung mihing tampitakte in anawksanlaitak zongh ahihi.\nHih natna Covid -19 in leitung mihing khempeuh deidan neilo, gam thahat akhangtosa (Developed countries), akhangtosan mahmah gamte (Developing Countries) le khantohna aniamlai gam zawngte (Least developed countries) cihte mai et tuam, paih tuam neilo-in hong viikna kibang hi. Tua kawmkal mailam ah akhangtosa nitumna gamte tawh kibanglo-in Myanmar gam bang dan Asia gam leh Africa huamsung gam tuamtuamte gamkhangto nailo gamneute in hih natna gu kilimthuak mahmah zawlai kha ding hi.\nTua teng lak pan zongh Myanmar/Kawlgam bangin tungen abat aa leh mailam ah hih natna huhau-in gamsung gammite’ nuntak khuasakna dinmun (Socia-economic life) tampi hong huzap ding ban ah taangpi taangta gammi tampitak nisim khuasak nuntakzonna ah haksatna tampi (Social impact) hong tasamsak ding hi.\nTua ahih ciangin, hih Covid -19 dongtuahna amanlangin hong ven pah kei leh mailam asawtlo tukum 2020 sungin Myanmar/Kawlgam in dongtuahna tampi kiphuut beh toto khalai ding hi. Gamsung ah gammi atamzaw 75% bang nikhat thalawhsa tawh nikhat anungta ahih manin, hih dongtuahna hun hong sawt leh (Lockdown hun sawt henla mitampi nasepna setzone/factory kikhakin, nisim sumthalawh sumlei sumzuaknate suaktatak kisem thei hak leh) gamsung gammi taangpi taangta atamzaw meikuang paisuakin kicimawh ding himawk hi.\nTua kawmkal ah asawtlo tuukhun guahtui hong kia leh Kawlzang mun atamzaw ah tuiciin hong tung zeel ding aa, mualtung gam atamzaw mah ah tuuk guahtui hangin memcim leh lampi kisiatna hangin kibuai/kidongtuak ngeingai leuleu ding hi. Ngak lah kei ni e…Hong kinawh mahmah lel in teh…Hui Haa!!!\nHih teng bilbial kawmkal ah asawtlo tukum sungin Myanmar/Kawlgam bup in nisim nuntak haksakna, sumlei sumzuakna ah tavaihna, gamvai dongtuahna/ 2008 thukhunpi puah ding maban (Constitutional Crisis), gamsung kilemna maban mabinna (Political deadlock/Peace process),leitungbup ah Kawlgam kumpi in mawhpuak alaak kul Rakhine gamkee sung buaina (Rohingya Crisis/ International Court of Justice –ICJ) le 2008 thukhunpi om mah bangin tukum 2020 beikuan ah gambup kiteelpi (General election) pello neih ding cih haksatna mualkuampite asawtlo-in phuut toh loh kiphamawh ding ahihi.\nHih Covid -19 hong ven ciang’n gamsung minam tuamtuamte in gamvai le minam vai ah (Political Party Platform & Ethnic Arm Wings Platform) ah amau’ minamtek ading minam thuneihna bukim (Political Self-determination), minam ki aangvanna le minam bit nang (National Interest & National Security) ading aciang aciang ah kongkhak akihon phetin amauciat hamphat nang abawh khiat lek theih pah ding uh kiging khin dimdiam aa keeksa-in omtek ta ding uhhi.\nHibang thute ikhinkhai tak ciang’n, Zomi te in asawtlo hong tung ding hih gambup in inawk toh ding gamsung gamvai haksatnate leh kikhelnate (Challenges & Opportunities) bangci bangin meetbawl siam ding ihi hiam cih tubangin gatang khin-in kigingkholsa aa itat nading kuamkua ikhuat ding hunhoih himawk lo ding ahi hiam? Bob Tuangpi (00952020)\nPrevious: Zogam Budget leh MP ~ Pu Zo Tuang\nNext: India Gas Leak: Mi 10 asih banah aza asim cina sak